Kutubxona - Shukur Xolmirzayev. Koʻk dengiz (hikoya) / Kiril\nSiz shu sahifadasiz: Shukur Xolmirzayev. Koʻk dengiz (hikoya) / Kiril\nАсар номи Кўк денгиз (ҳикоя)\nКўк денгиз (ҳикоя)\n— Недин не тату?\n— Суу тату.\n(— Оламда энг тотли нарса нима?\nН. вилоятидаги «Дружба» деган совхозда расм чизиб, бўёқчилик ҳам қилардим. Тирикчилик-да, ака. Қишлоқнинг бир четида музей бор эди: хўжаликнинг тарихи, яъни ютуқлари акс эттирилган. Ўшанинг бир ҳужрасида ётиб турардим. Манзара яхши, лекин ёнимизда бир хавфли тепалик бор, унинг бир ёни куйиб кетган — ўт ўсмас эди. Тепаликнинг у ёғида даҳшатли бир кўл ястаниб ётибди. Қадимда Кўк кўл дейилган, ҳозир эса Қора кўл дейишади. Тоғ этагидаги кимё заводидан чиққан оқава-ювинди сувлар қўйиб юборилган: кўлда сув эмас, эритилган қора мум бордек ялтираб ётарди. Ўлай агар, устидан шундоқ юриб кетиш мумкиндай. Қайсидир йили ёғин кўп бўлиб кўл тошганда, бир ариқ сув оқиб чиққан-у ҳалиги ёнбағирдан пастга энган. Ўшанинг ўрнидан гиёҳ унмас эди: куйиб кетган-да! Кейин тупроғини ҳар қанча қиртишлаб ташласалар ҳам ўнгланмаган. Ҳе, ўша кезлар кўп моллар ҳам қирилиб кетган экан...\nХуллас, бир куни хўжалик директори чақириб қолди. Идорасига. Яхши одам эди бечора. Кейин синиқибгина: «Ука, гап шундай-шундай...» деди.\nҚишлоқда бошқа миллат вакиллариям кўп эди-да: ўрис, армани, карес...\nДиректорнинг айтишича, ўттиз тўққиз миллат вакили яшарди. Нимагаки, ҳар йили бир миллат вакилига кўпайтириш плани бор экан... Кулманг, биласиз-ку!\nЎша киши илтимос қилди-да: «Ука, сиз жаҳонгашта одамсиз. Гаплашишни биласиз... Бизда бир миллат вакили йўқ экан: олтойлик. Бир амаллаб биттасини опкелмасангиз, буёғи чатоқ бўлади. Мана, пул... Ваъдани қуюқ қилинг: уй дейдими, иш дейдими — бор денг. Оиласи биланми, ёлғизми — фарқи йўқ...»\n«Йўқ» деёлмадим. Бунинг устига, Олтой — ҳарқалай, бош боболаримиз яшаган юртлардан.\nБарнаулга бордим. Ҳе, ўзимизнинг шаҳарлардан фарқ қилмайди. Уни қандайдир ўрмон ичида, деб... Қайда! Хуллас, ака, кўчаларида қанча кезганим, кимларнинг мендан ҳайиқиб қочганларини айтиб ўтиришим ортиқча. Қайси бирига: «Паедиш к нам в Узбекистан?» десам, жиннига қарагандай тикилади. Биттаси мени ким-нима деб ўйлади, урмоқчиям бўлди. Бир-иккитаси кулиб қўйди. Энди, тўсатдан сўрасанг, ҳайрон бўлар экан-да. Ўз ихтиёри билан келса, бошқа гап: ана, ҳар қаёкдан келиб ётипти.\nҚисқаси, ўзидан қолган биронта дарвиши-пиёнистаси бўлсаям опкетаман деб бир кечаси кўчага чиқдим. Етти қават-тўққиз қаватли иморатлар орасида юрган эдим, бир иморатнинг ертўласидан чиқиб келаётган ёшгина — ўн бир-ўн икки яшар болани кўриб қолдим. Иккита бўш шишани бағрига босиб олган. Мени кўрди-ю, қочиб қолди. Аста зинапоя бошига бордим. Пастдан нур кўринди. Биласиз-ку, катта шаҳарларда, ўзимиздаям шундай биноларнинг ертўласини ҳар хил қаланғи-қасанғи бангилар макон қилган... Шояд биронта ёввопгага йўлиқаманми деб секин зиналардан пастлай бошладим. Пастдан ғудир-ғудир овоз келяпти. Бир ёқдан қўрқаман денг: чиқиб, айлантириб солиб қолса...\nОхирги пиллапоядан мундай саҳнчага тушдим. Ертўла эшиги шу ерга очилади. Эшик абгор, тирқишларидан нур тушаётган экан. Аста очдим. Пастга яна уч-тўртта зина кетган, уёғи — кенг майдончадай жой.\nШу майдончанинг ўнг томонида ўтиришган экан: уч-тўртта бола тагларига қути қўйиб, кимнингдир сўзини тинглаяпти. Сўзлаётган киши кўринмасди. Ўртада шам ёниқ... Энди денг, ёмонам бадбўй жой экан.\nШунда болалар бирдан мени кўриб қолишди-да, сапчиб-сапчиб туриб кетишди.\n— Ассалом алайкум! — дея зинадан тушдим. Шунда сўзлаётган кишини кўрдим. Эгнида қора-исқирт пахталик, бошяланг, сийрак соқоли ўсиқ, ёшини билиб бўлмас эди.\n— Ў-ў, к нам кўнак пожаловал! — деб у ўрнидан турди-да, калта ҳассасига суяниб четга чиқди.\n— Да, я қўнақ, қўнақ, — дедим. — Из Узбекистан!\n— Ў-ў, озбек? — деди у. — Какими судбами?\n— Сейчас скажу, — дедим. Бориб, у билан кўришдим. Қўли тошдек. Ҳалиги ҳид унгаям ўрнаб қолган экан. Кейин у менга ўгиргани жой кўрсатди, яъни, ўзи ўтирган ёточ катга ишора қилди. Каравотга эски тўшак солинган, устидан ёпилган чойшабга қараб бўлмас эди. Қутилардан бирига ўтириб, фотиҳа ўқидим. — Ўтиринглар сизлар ҳам, — дедим болаларга.\n— Отур, отур, — деди у кипгаям. — Озбек-да турк...— Кейин ўзиям жойига чўкиб, шам қошидаги ёрлиқсиз шишасини четга суриб қўйди.\n— Гап шундай, — дедим. — Ўзбекистонга бормайсизми?\nУ гангиб қолди. Кейин:\n— А почему? Что я вам делал? — деди.\n— Вн мне ничего ни делали. Вм понравилис мне, — дедим. Ўрисчани эплолмайман, буёғини ўзбекча қилдим: — Гап шундаки, оға, биз ўзбеклар меҳмондўст халқмиз. Бизга бошқа миллат вакиллари қанча кўп борса, шунча хурсанд бўламиз!\n— Не ушун? — деб сўради у ёнидан узун трубка олиб.\nКечирасиз, мен «трубка» дедим. Олтойчада «қангза» дейишаркан муштукни.\n— Дружба, дўстликни яхши кўрамиз-да! — деб уқтирдим. — Мана, давлатимиз ҳам шуни талаб қилади... Бизнинг совхознинг номиям — «Дружба», у ерда ўрислар...\n— Понятно, — деди у. — А почему именно я...\n— Э, менга барибир! — дедим. — Борасизми? Рози бўлсангиз, ҳозир вокзалга чиқамиз.\n— Интересно эмас... Я прошу, сапхоз просит... Тушуняпсизми?\n— Ҳа-я, мен тушунят, — деди у. Кейин ҳалиги винони олиб, оғзидан қулқиллатиб ичди-да, тиржайиб сўради: — Арақи бор по?\n— Бор, бор! — дедим. — Хоҳлаганча ичасиз! Текинга, ҳа, текинга!\n— Ну-у. — У муштларини тиззасига тираб, бошини сарак-сарак қилди. — А квартира?... Ўчак, ўчак?\n— Ҳе, квартира сизни кутиб турипти!\n— Ў-ў, тенгерим! — деб у шифтга қаради. — Бу кижи кам, каманлайт.\nБу гапи — «Бу кипш шаман, мени шаманлаяпти», яъни, авраяпти дегани экан.\nУ киши ўйга толиб қолди-да, кейин болаларга ни-мадир деганди, биттаси катнинг бош томонидан балдоқли пиёла олиб берди. Киши винодан пиёлага қуйди ва чайқалиб ўрнидан турди. Сўнг ҳассасини биқинига тираб қўйиб, кир бармоқларини ичимликка тикди, сўнгра рўпарасига қаратиб чертди.\n— Кўк тегреиме! — Кейин яна бармоқларини ҳўллаб ўнг томонига чертди, яъни, вино юқини сачратди. — Суу тенгериме! — Кейин чап томони ва орқасига қаратиб чертди. — Туу тенгериме, Чол тенгериме! — Сўнгра винони ичиб қўйди.\n«Туу»» дегани — тоғ, «чол» дегани — йўл экан. Уларнинг назарида, буларнинг, шу — осмон, сув, йўл ёки тоғнинг ҳам тангриси бўларкан.\nБалки шуларнинг ўзини — тангри деб ўйлашар? Аниқ айтолмайман, тарихни яхши билмайман.\nЛекин шу ишларни қилаётганида болалар ҳаяжонга тушиб, у қараган томонга ялт этиб қарашар, қиёфаларидан қандайдир илоҳиётга бўлган ҳурмат-эҳтиромлари шундоққина билиниб турарди.\nТўғриси, мени ҳам қандайдир ҳаяжон чулғаб олганди.\nКиши, ниҳоят, пиёлага яна қуйиб, менга тутди.\n— Кечирасиз, мен ичмайман, — дедим. — Раҳмат, ўзингиз олаверинг.\nУ ўйчан бош ирғаб:\n— Так, значит... мен сизлара кўнак бўлам? — деди.\n— Э, яшайсиз! — дедим мен. — Бир умр яшайсиз! Кечирасиз, бола-чақа борми?\nУ бирдан бошини эгди.\n— Пала ёк, хатун ёк, — деб ғулдиради-да, инқиллаб юборди. — Йўрт ёк!\nҲозироқ айтсам тузук: у кишининг хотиниям, қизиям бор экан. Аниқроғи, бўлган экан. Хотинининг исми — Тарлоон, қизининг оти — Сирг(ғ)а экан.\nЎзи... Олтой муаллимлар тайёрлов институтида — дорилмуаллиминда ўқитувчи, халқ оғзаки ижодидан дарс бераркан. Олтмишинчи йилларнинг бошида, умуман, Олтой ўлкасида ерли халқ мактабларидаям дарслар ўрис тилига кўчирилади ва Умрзоқ ака (у кишининг исмлари шундай) Масковга арзномалар ёза бошлайди. Жавоб келавермагач, аламини «арақи»дан олишга тушади. Шундай кунларнинг бирида битта ўрис йигит билан айтишиб қолиб қамалади. Иши судга оши-рилгач, унга ғалати айблар қўйилади: «Миллатчи... Никомпетентний... хулиган» ва ҳоказо.\nНима дейсизки, домла ўн йилга кесилади. Қамоқдан чиққач, табиий, уни ишга қабул қилмайдилар. Ва, энг ёмони... уйига — ўз уйига ҳам «прописка» бўла олмайди: буниям тақикдаб қўйишган бўладилар...\nХотини Тарлоон ва қизи Сирг(ғ)а билан хўшлашиб, шаҳар четидаги маҳаллада (квартирада, аниқроғи, («кўй»да) фаррошлик қила бошлайди.\nБу вақтда, энди, у одамгарчиликдан чиққан бўлади: мақсад — кун ўтказиш ва кўнгил яраларига «арақи»дан малҳам қўйиш, аниқроғи, бу дунёни унутиш...\nБироқ, у бир нарсага содиқ қоладики, уни кейинроқ айтаман.\nШундай қилиб, унинг «Пала ёк, йўрт ёк» деганидан кейин мен:\n— Э, бизнинг юрт ҳам сизнинг юртингиз-ку! — дедим. — Борайлик, бола-чақаям бўлади, уй-жой ҳам!\nУ бир нафас анграйиб қолди-да, кейин менга қўл узатди.\n— Умрзак Иван Иванович.\n— Йўлчибой, — деб унинг қўлини олдим... Ким билади, тилимга шу ном келди-да. Кейин сўрадим: — Нимага «Иван Иванович?» Ота-боболарингизни ўрисга яқинлиги борми?\n— Ай! — деб қўл силтади у. — Ёк. Биз — шаман, кам... Алтай. Турк... Но бизим кижилар аз... Всего шестдесят тнсяча осталис! Ў-ў! И то они ўрус тилинда сўзлаят... Биз ёк оламиз. Мн вгмираюший народ...\nМен бу томонларини билмас эдим. Кўнглим бузилиб:\n— Йўқ, — дедим. — Сиз ўлмайсиз! Бизнинг юрт — сизнинг-да юртингиз!\nУмрзоқ ака ғамгин жилмайиб, шишани кўтарди, тағин оғзидан бир-икки қултум ичди. Сўнг менга синовчан тикилиб қолиб, қутиларда кўзларини лўқ қилиб ўтирган болакайларга бир нима деганди, улардан бири менга қараб:\n— Ачу, ачу, не ачу? — деди.\nҒира-шира тушундим: бизнинг ўлкада «аччиқ» сўзи шевада албатта: «Ачув» деб талаффуз қилинади. Шуни аниқлаштириб олмоқчийдим, Умрзоқ ака ўзи англатди:\n— Что горко в жизни?\nМен елка қисдим. Болалар бўлса қувонишиб-кулишиб:\n— Ў(о)лум, ўлум, ўлум, — дейишди.\nШунда менга топишмоқ берганини фаҳмладим-да:\n— Биздаям топишмоқ айтишади, — дедим. — Тс пишмоқ кўп. Борсангиз эшитасиз.\nУмрзоқ ака бу гапимдан қаноатланиб ва чамаси илҳомланиб, болаларга тағин бир нималар деганди, улардан яна бири чулдиради:\n— Эртен тура — тўрт бутту, туште — эки бутту, энгирде — уч бутту. Бу не, тап?\nЭтларим жимирлашиб кетди.\n— «Бут» — оёқми? — деб сўрадим.\n— О, да! — деб хитоб қилди ертўла соҳиби.\n— Одам, — дедим.\nБолалар «одам» сўзини тушунмади, Умрзоқ ака эса:\n— Тапту! — деди. — Ҳи-я, кижи, кижи.\nИлгариям эшитиб юрардим-у, бу ерда яна ишон-\nдимки, олтойликлар тилида араб, форс сўзлари жуда-жуда оз экан. Ислом у ерларга етмаган, тожик билан алоқаси йўқ. Биласиз-ку?.. Сўнгра улар «япти,. ётир» деган қўшимчаларниям қўллашмас экан.\nАна шунда мен Умрзоқ акадан бир амаллаб сўрадим:\n— Нега менга топишмоқ айтяпсиз? Ёш бола бўлмасам... Тушунолмадим?\nУмрзоқ ака менинг саволимга жавобан бутун бошли бир маъруза ўқиди.\nУнинг айтишича, топишмоқ, яъни, «табшжак» — Олтой халқ оғзаки ижодининг «калити» экан. Чунки топишмоқларда Олтой элининг, яъни, қадимдан то яқин-яқинларгача овчилик ва чорвачилик билан шуғулланиб келган элнинг энг ибтидоий — «яширин тили» тўла-тўкис акс этаркан. Илло, олтойликлар атроф-муҳит — ўрмон, сув, ҳайвонлар ва паррандаларнинг шубҳасиз Руҳи бор, лекин Руҳлар кўзга кўринмайди, уларни сира-сира ғазаблантирмаслик керак. Руҳлар ранжиса — халқ оч қолади, яъни, ов барор олмайди, рўзғордан— «ўчоқ»дан файз-барака кўтарилади деб ишонишар экан. Ана шунинг учун улар қадим-қадимдан табиат бобида «езоп тили»га ўхшаш — яширин лаҳжада гапиришиб келишар экан, бунинг маъноси шулки, биронта жониворниям асл номи билан аташмас экан... Масалан, «илон-йилон»ни — «қамчи, қайиш», «бўри-бору»ни — «кўк ит, узун қуйруқ», дейишаркан.\nУмрзоқ ака шундай мисолларни айтар экан, менинг юрагим гурс-гурс уриб, жуда тўлқинланиб кетдим: ҳе, ёшлигимизни эслайман.\n«Бўри»ни — «жондор» деб аташарди бизда. «Илон» — «арғамчи», «айиқ»ни — «полвон»...\nАйниқса, тунлари булардан бирининг ҳам номи тилга олинмас эди.\nТопишмоқларнинг, умуман, топишмоқ айтиш ва топишнинг бошқа буюк ҳикматлариям айтилди: жумладан, топишмоқни топиш — нақ зукколик, донолик белгиси саналажаги, айрим ҳолларда, дейлик, қонли жангларнинг ҳам олди олинажаги. Эсланг-э, бор-ку, яна: пошшо учта топишмоқ айтипти. Ким топса, ўшанга қизини берармиш... Ёки бўлмасам...\nЭсладим: куёвларнинг ҳам ақл-фаросатини шу тариқа синовдан ўтказишаркан...\nДарвоқе, Олтойда яқингача келинлар куёвдан тортиб, унинг қариндош-уруғларигача — бирини ҳам номи билан чақирмас экан...\nВой, улар билан ўзимизнинг орамизда қандай яқинлик-қариндошлик бор-а!\nТуркий деганлариям шудир.\nХуллас, Умрзоқ аканинг маърузасидан кейин шундай фикрга келдим: бу одамнинг менга топишмоқ бердиришдан муроди — мени синаб кўриш, пироварди, ўзимиз томонни оз бўлса-да билиш экан. Шундан сўнг ўзим ҳам унга олтойликлар табишкаги билан балки уйғун келадиган ўзбек топишмоқларидан ҳам айтдим.\nОқибат, у киши:\n— Мен борам, — деб винодан тағин хўплади-да, ғилтиллаган кўзларини менга тикди. — Сизда кок кол бар по?\nКўз олдимга қишлоқ устидаги тепалик, унинг ортидаги — ҳалиги кўл келди.\n— Бор, бор! — деб юбордим. — А, нимайди?\n— Очунда уч кол бар! — деди кўзлари қандайдир жовдираб. — Оқ кол, Қора кол, Кўк кол... Тоес: тенгис, тенгис. Понял? Белое море, Черное море, Синее море.\nҚаердадир ўқиганимни эслаб қолдим: қадимда Орол денгизини — Кўк денгиз ёки Кўк кўл деб аташган... Шунчалар зилол бўлган у!\n— Рост айтасиз, оға, — дедим. — Ўша Кўк денгиз ҳам биз томонда.\nУ болаларга шодон чулдираб бир нималарни тушунтирди. Сўнг:\n— Кок кол-да учта! — деб хитоб қилди. — Бири бизда олган... — Умрзоқ ака тағин ғамгин тортиб қолди. — Ул талай, талай, — деди. — Талай-да — кол, тенгис... Ондаги ўртолнқде, тоес в острове жил один шаман. Старий-старий! Сууда балж коп ўлган. Улус, курсак тўк... Народ жил хорошо! Кетин ўрус... ну, Алтай албати Россияга кирген тужунда... Ну, когда Россия завоевал нашу родину, шаман видит сон. Сон это — кижининг уйқудаги ўйи... Он видит, что в озере не осталос балнс. Осталос! Но очен мало и им нечего ест.\n— Хўш? — дедим.\n— Сонра ул шаман ўзини сууге берген.\n— Да, во сне! Уйқуда... Потом он ушёл от этих мест! В Улусай! И дествително сейчас Кўк кол мёртв. Балмк аз. Шаман ёк. Бу улусчун олум...\nМен унинг фожиасини, халқининг фожиасини тушундим-да, кўнглини кўтаргим келди.\nБироқ қандай қилиб?\nҚангзасини тутатиб, бир муддат ўйланиб қолган Умрзоқ ака бирдан:\n— Нукерларим! — деб, кўзлари ола-кула бўлиб турган болаларга қаради. — Мен кетят... Озбекистана! — Кейинги гапларидан англадимки, «У ёқда Кўк кўл бор! У ўлкада — ўз юртимиз! Мен у кўлнинг бўйида шаман бўлиб яшайман!..» деди.\nШунда болалар тағин чулдирашиб қолишди. Биттаси кўзига ёш ҳам олди.\nБу орада ертўлага тағин бир бола — чамамда, боя мени кўриб қочиб кетган бола тушиб келди. Қўлтиғида бир шиша «Чашма» бор экан, Умрзоқ акага берди.\nСўнгра болалар уни ўзларининг ҳаяжонли гап-сўзларига тортишди.\nУмрзоқ ака эса, энди бу шишани очиб ва оз-оздан ютиб, мени ҳайрон қолдирган баъзи бир саволларга жавоб берди: анави боланинг мендан қочишига сабаб— мени ҳалигидай маҳкаманинг одами деб ўйлаган экан...\nҚолаверса, бу ердаги бошқа болакайлар ҳам, ҳатто Умрзоқ аканинг ўзиям мени «ўшанақа» деб ўйлапти олдин. Умуман, бунинг ҳайрон қоладиган жойи йўқ. Қандайдир бир исқирт, пиёниста, қамоқдан чиққан кимса яшайдиган сассиқ ертўлага ким ҳам ўз фарзандининг кириб, ўша сондан чиққан, демак, ишончсиз-хавфли одам билан ўтириши, унинг маза-бемаза гапларини эшитишга қараб турарди?\nБунинг устига, ўша кимса миршаблар ҳисобида туришини маҳалла-кўйдаги ота-оналар яхши билишса: ахир, улар Умрзоқ акага фаррошлиги ва қоровуллиги учун ойига бир сўмдан йиғиб беришаркан. Демак, уларнинг баъзилари «шундоқ-шундоқ иш» бўлаётганидан кўйдаги соқчибошисини огоҳ қилган бўлиши керак.\nМен «бўлиши керак» дедим. Аслида, бўлган экан: ҳа, айрим ота-оналар ҳатто болаларини излаб, бадбўй ертўлага ҳам тушишган ва фаррошга яхшигина танбеҳ бериб ҳам чиқишган экан.\nНа иложки, болалар Умрзоқ аканинг гурунгига ўрга-иб қолишган экан.\nЭнди, «гурунг» — Умрзоқ аканинг «маза-бемаза» гапларига келсак, у гаплар болаларга айтиладиган қадим Олтой ривоятлари, эртаклари ва... топишмоқлари бўлиб, хусусан, топишмоқ биринчи ўринда экан.\nМен пастроқ пардада айтдим бу гапни. Аслида, бу машғулот — ёшларга олис тарихдан сўзлаб бериш, юртга, элга боғлиқ томирларини мустаҳкамлаш, бу нарсани ўйин-айтишувлар орқали-да сингдириш собиқ олимнинг умр ғояси экан десам бўлади.\nШуниси ҳам борки, менинг назаримда, Умрзоқ аканинг ўзиям ўша олис-топталган ўтмиш билан яшарди: бугунги кун ҳақида бирон-бир мулоҳазасини эшитмадим...\nРухсат этсангиз, шу ўринда мен бир мулоҳаза айтсам: Умрзоқ ака мен билан жўнади — қангзаси, муқоваланган қандайдир қўлёзмаси (унингча, бичик), битта чўлтоқ қалами (карандаш-қара таш), беш тийинлик уч қути тамаки ва игна (ийне), ип ҳамда бир-икки ҳовуч кедр ёнғоғи (мёштинг тобогоси) солинган халтасини (қапини) кўтариб жиларкан, «нукерларим, нукерларим», дея кўзи ёшланганини кўриб: «Демак, бу одамни ҳалиги машғулотидан ҳам кўпроқ ўзига тортди-да биз томон, — деб ўйладим. — У Кўк кўлмикан?» Ундай десам, бу машғулот унинг умр тоясидай эди.\nБалки бизда ҳам ўз қондошларининг яшаши қизиқтиргандир? Балки, балки у айтмиш... «квартира — ўчак» ва одамлар ҳисобига кириб, одамга ўхшаб яшаш...\nХуллас, вокзалга жўнадик.\nПоездда Умрзоқ аканинг қилган хархашаларини айтиб ўтирмайман.\nШиша... унга гўдакнинг сўрғичидай бўп қолган экан.\nВино сассиқ, тамакининг бадбўй ҳидигаям тоқатим йўқ... «Жиндак ичманг, дам олинг» десам, қовоғини солиб қолади. Бир гал қаттиқ маст бўлганда: «Алтайга кетем!» деб туриб олди. Ялинаман-алдайман. Мени тағин хижолат қилгани — бир-икки марта йўлакка чиқариб қўйилган бўш шишаларни териб юргани бўлди.\nБир амаллаб туманимиз марказига етказиб келдим. Поезддан тушибоқ кийимлар дўконига опкирдим. Ўзи танлаган костюм-шим, поябзал харид қилдим. Арзимаган нарсалар... Соқолини олдириб, газакхонадан ярим стакан ичирдим-да, бир таксини ёллаб «Дружба»га ҳайдатдим.\nУ кишининг кайфи чоғ, йўл четида пахта тераётганларга ғурур билан қарар:\n— Ў-ў, белое золото! — деб қўярди. Кейин пахта ҳақида гап кетди: унинг меҳнати оғирлиги — экиш, бегона ўтлардан тозалаш ва ҳоказолар ҳақида сўзлаётгандим, у қизиқ бир гапни айтиб қолди. Маъноси шуки, Олтойда «бегона ўт»ларни «ернинг ўлон»лари дейишаркан. «Ёввойи ҳайвонлар»ни ҳам — «ердинг (ерлик) ттдулар», уй ҳайвонларини эса «асранда» деб аташар экан.\nМенимча, улар ҳақ.\nУмрзоқ ака соқол олдираётгандаёқ мен «Дружба»га қўнғироқ қилиб, «қирқинчи вакил»ни олиб бораётганимни ва Иван Ивановичнинг феъл-атворидан тор-тиб касб-коригача сал-пал ахборот бергандим. Директор хурсанд бўлиб, томорқали уйлар тушаётган янги маҳаллага опкелишни айтган эди.\nТўғри ўша жойга бордик.\n...Шу ўзбекларимиз қизиқ-да: ўзи емай меҳмонга тутади, деганиям рост. Уйида аза бўлсаям меҳмонга билдирмайди, деган гапдаям жон бор.\nЎзингиздан қолар гап йўқ, уй-жой масаласи тупканнинг тубидаги қишлоқдаям муаммо...\nМеҳмонлар эса тайёр уйларга бепўшт-пўшт...\nТўғри, ўша вақтларда шундоқ эди, яъни, уйидан ҳайдаб чиқарсанг ҳам, «раҳмат» дейишга мажбур эди.\nХуллас, борсак... эҳ-ҳе, яқинда пардоздан чиққан уч хонали алоҳида иморат қошида талай одам. Болалар ҳам бор (Ҳалигидай ўн бир-ўн икки яшар болалар). Ҳамманинг лабида кулги. Фақат карнай-сурнай етишмайди...\nУф, уялиб кетасан киши.\nДиректор бизга пешвоз чиқди. Тантана билан машинадан тушдик. Кейин жиндак йиғин бўлди.\nДиректор — мени Олтойга юбораётганда ўшандоқ гапларни мажруҳлик билан айтган одам:\n— Дўстлар! Мана, бу киши ҳақиқий Олтой фарзанди Иван Иванович Умрзоқ ака бўладилар! — деб гўёки терисига сиғмай шодумонлик билан сўз бошлади. — Элга эл қўшилса, бойлик дейдилар: бизнинг бойлигимиз — дўстликда! Умрзоқ ака, хуш келибсиз! Мана, шу уй сизники!..\nШуни айтишим керакки, бу «иш»лар комедия эканини шу ердаги ҳар бир одам билиб турарди. Лекин буни билдиришмас, мийиғларидаги истеҳзоли табассум ҳам самимият ниқоби остида эди. Тағин уларнинг қарсак чалиб юборганлари...\nОдам сийраклашгач, уйга кириб, хоналарни кўздан кечирдик: жиҳозлариям бинойи.\nОшхонада — икки оташхонали газ-плита ёнида бир қути сабзи, пиёз, картошка, карам ҳам бор экан. Умр-зоқ ака гангиб-гарангсиб қайтиб чиқаркан:\n— О, маркоп, картоп, капуста! — деди. Сўнгра бизга қараб тушунтирди: Олтойга ўрислар билан бирга кириб келган емакми, нарса-предметми борки, улар ўз номи билан аталаркан. Масалан, «соат»ниям — «час», «жухарини»ям — «кукуруза» дейишаркан... Шу қути бошида унинг нима иш қилажагиям тайин бўлди.\nУмрзоқ ака қути ёнида ётган янги супургига тикилиб қолди-да, бирдан уни олиб:\n— Сибирги, сибирги! — деди қадрдонини топгандек. Кейин директорга муддаосини айтди: — Я буду сторожом! Карауул... — Кейин тахтаполни супургандек қилиб, қаддини кўтарди-да, энди директор бобони синамоқчидек: — Юз қўйди пир чивикла кажирдим. Бу не, тап? — деди. Сўнг топишмоғини ўрисчага ағдарди.\n— Шу қишлоқни бердим, ўзинг айт.\nУмрзоқ ака бу гапни эшитиб, шундай роҳатланиб кулдики, охири кўксовдек йўталиб қолди. Сўнгра Олтойда ҳам топишмоқни тополмаган киши «шаҳар бериши»ни ёхуд кулгили бир лақаб билан аталишга рози бўлишини айтди. Сўнг супургини салмоқлаб, тепага кўтарди.\nИморатнинг атрофида талай қари дарахтлар бор, тақир ерда уларнинг япроқлари тўшалиб ётар, теварак ҳали бирон тўсиқ билан ўраб олинмаган эди.\nҲув узоқ-яқиндаги айрим уйларга одамлар кўчиб киришган, табиий, ўзларининг уйлари олдини супуриб-сидиришар, демоқчиманки, бу янги маҳаллада фаррош учун иш йўқ ҳисоби эди: чунки хонадон эгалари асосан ўзбеклар ва тожиклар эдики, ўзингиз биласиз, супуриш-сидириш уларнинг келинларидан ҳам ортмайди.\nШу боисдан, директор кетаётганида шу тўғрида гап очгандим, у киши бу масалани биз келгунча ҳал этиб қўйгандай тупроқ йўл туташган асфалт кўчанинг нариги бетидаги беш қаватли иморатларни кўрсатди.\n— Тушундим, — дедим.\nКейин директор Умрзоқ ака билан хўшлашди.\n— Ҳозирча хайр, ўртоқ Иван Иванович... Бизнинг идора ҳув жилғанинг бўйида. Томига қаранг, қизил байроғи бор. Агар бирон гап чиқиб қолса, марҳамат! — Кейин кулиб, меҳмоннинг қўлини сиқди... — Биз сизни уйлантириш масаласиниям ўйлаб кўрамиз... Хўш, нима бўлсаям ўзимиздан, ҳим, қавмларимиз юртидан келгансиз... Лекин энди Ўзбекистон ҳам сизнинг юртингиз бўлди. Ҳа-ҳа, яшасин дружба! Ҳинди русу бхай-бхай...\nКейин менга қишлоқнинг у ёқ-бу ёғини кўрсатишни, ичкилик зарил бўлса «Ҳабиб бупитчи»га айтиб қўйганини тайинлаб:\n— Пахта теримига ҳуши бўлса, унгаям хўп, — деди.\nМен Умрзоқ акани эргаштириб, ўша иморатлар томонга бошладим. Уч-тўртта болакай нари-берида туришган эди, улар ҳам изимиздан тушди. Кўнглимдан ҳар хил ўй ўтади денг: болаларни чақириб, топишмоқ айтсамми? Уни қувонтирган «белое золото»ни териш, о, ярим соатда уни белдан қолдиришини тушунтирсамми?\nШунда Умрзоқ ака бирдан тўхтаб, бетон ариққа энгашди. Ариқнинг ифлос сувидан ҳўл бир каламуш чиқиб қочди. Шунга энгашдими десам, у бўйни чиқиб турган бир шишани оляпти. Шартта қўлидан тортдим.\n— Қўйинг уни! Бўлди энди... Бу ер сизга Барнаул эмас! Аитдим-ку, бу ерда ароқ ҳам текин!\nУ дам хўрсиниб, дам тамшаниб, бироз жим-паришон юрди-да, тағин бирдан тўхтаб, йўл четини кўрсатди.\nҲайрон бўлдим: «Нимага «ура!» деяпти?» Эътибор қилсам, битта иморатнинг ертўласига ишора қиляпти.\n— Ҳ-а, подвал эсга тушдими?\n— Аа-да! — деди у кўзлари ўйнаб. — Ура у.\n— Э-э, ўра... йўқ, — дедим. — Сизнинг уйингиз бор, Умрзоқ оға. Ўчақ бор... Энди бошқача яшайсиз. Тушуняпсизми? Одамга ўхшаб...\nУ киши худди ароғини олиб қўйганимдек қовоғини солиб олди. Сўнг атрофга боқиб чуқур хўрсинди-да, болаларга кўзи тушиб, бирдан тиржайди.\n— Кел, кел, — деди уларни имлаб. Ва бемалол чўнқайиб, тағин ертўлани қўли билан кўрсатди. Болалар ҳам югуришиб келиб, ертўлада бир нарса бордек тикилишди. Сўнг Умрзоқ ака менга жилмайиб қўйиб: — Кўлонқози ёк қара ат. Бу не, тап? — деди. Кейин болаларга бир-бир кўз тикиб, ўрнидан турди.\n— Рассом амаки, бу қозоқ нима деяпти? — деб сўради болалардан бири.\n— Топишмоқ айтди, — дедим. — Кўланкаси йўқ қора от. Нима? Топинглар!\n— Вей, шунақа от ҳам бўладими?\nБўғинларим бўшашиб кетди: билардим, бизнинг ҳозирги болалар бунақа топишмоқ-мопишмоқларга қизиқишмайди... Нимага, ака? Бунга эҳтиёж сезишмайдими? Ёки муаллимлар, мактаб... Ҳа-ҳа, биз табиатдан узоқлашиб кетганмиз... Лекин Барнаулдаги болакайлар билишади-ку? Ҳолбуки, улар ҳам она табиатларидан... Ана бу гапингиз маъқул, Умрзоқ акадай...\nТопишмоқнинг жавобини... мен ҳам билмасдим. Ана, раҳмат. Сиз ҳам билмайсиз.\nУмрзоқ ака ниҳоят:\n— Ўра, о-ора, — деди. — Ертола... — Кейин менга таъна назари билан боқди.\nҲабибнинг «бупити» бу иморатларнинг адоғида эди. Бизни кўрибоқ пештахта олдига чиқди. Бир қўлини ортидан олмай, бирини кўксига босиб салом берди. Кейин:\n— Дод! — деб хитоб қилди. — Приезжайте к нам в Узбекистан! — Сўнг анави қўлида бир шиша «Русская водка» бор экан, Умрзоқ акага дангал узатди. — Прошу, не откажи, атес! Яна нима хизмат бор, рассом ака?\nУмрзоқ ака кўзларига ишонмагандек бирпас тек қотди-да, кейин Ҳабибга иршайиб:\n— Уни яраш ул не, тап? — деди.\nҲабиб менга қошини учирди.\n— Топишмоқ айтди. Ичи тўлиб кетган топишмоққа, — дедим. Кейин Умрзоқ акадан «табишкакти» ўрисчага ағдариб айтишини сўрадим. У ҳозиржавоблик қилди:\n— С прекраснш голосом юноша-красаветс!\nОлтойликнинг ҳавосини ола бошлаган эдим.\n— Уни... яъни, товуши ярашган... ўзига ярашган ул, яъни ўғил, — деб шарҳладим.\nШунда Умрзоқ ака шишани кўрсатди.\n— Бу не?\n— Арақ, — деди Ҳабиб.\nҲабиб кулиб юборди.\n— Ў-ў, алкаш!\nМен толиққан эдим. Йўлдангина эмас, шу одам билан мулоқотдан ҳам: дам ғашинг келади, дам раҳминг. Ҳурмат ҳам қиласан, силтаб кетгинг ҳам келади.\nБундан ташқари, менинг ишларим ўлда-жўлда қолиб кетган эди: тирикчилик...\nУмрзоқ акани уйига киритдим-да, хайрлашдим. Тез-тез келиб туришимни айтдим, у фаррошлик қиладиган жойни эслатдим, жуда зарил бўлиб қолсам, директордан сўрайсиз, дедим.\nБуюртмалар ҳам кўпайиб қолган экан. Байрам яқин. Кўп шиорлар қайтадан ёзилиши керак.\nХуллас, орадан ўн кунлар ўтди. Қўшни қишлоқда эдим, почтага чақириб қолишди. Телефонга. Дастакни олсам — директор:\n— Ҳе, ука, бу меҳмонингиз ҳеч ўхшамаяпти. Бу бошқачаси экан. Одам хижолат бўляпти... — деди.\nМен гап нимадалигини ўзимча тахмин қилдим. Ва ҳақиқатан шундай бўлиб чиқди: уйига келсам, эшик берк, калит тутқичига боғлаб қўйилган.\nҲалиги иморатлар орасидан ҳар ёққа... ертўлаларга-да... ҳа, кечаси... подвалларга кўз солиб боравердим. «Ўра» деганимга етганда тўхтаб, зинапоя бошига бордим. Шу-шу: пастдан чироқ шуъласи кўринди.\nДиректор бекорга шу ерларни супуриб-сидириб юрсин демаганди. Айниқса, ўрис биродарлар яшайдиган уйларнинг атрофига қараб бўлмайди. Билмадим, боғ-роғ, экин-текинга қизиқмайдими булар... Хуллас, бу ертўланинг олдида Барнаулдаги «ўра»нинг «ўлса ўлиги» ортиқ эди.\nШам тополмаганми — пахта мойли шишанинг оғзини лойлаб, пилик эшиб солинган: милтиллаб ёняпти. Ҳар хил қутиларни бир-бирига тақаб қўйиб, ётса бўладиган кат ясабди. Кат устида эшакка жул бўлмайдиган бир тўшак. Ўтирипти Умрзоқ ака. Соқоли яна ўсиб кетган. Эгнида... Ўша исқирт пахталик. Қўлида қангзаси, бутлари орасида бир шиша «Чашма».\nМени кўриб Умрзоқ аканинг кичкина кўзлари каттариб кетди. Ҳассасини олмаёқ ликонглаб қолди... Сасиб-бижиб кетган, қандайдир шишган.\nҚучоқлаб ўпмоқчи бўлаётганди, бир амаллаб жойига ўтқаздим. Ўзим ҳам бир қутини опқўйиб ўтирдим.\n— Хўш, Олтойга қайтасизми? — деб сўрадим даб-дурустдан.\nУнинг кўзлари ялтиллаб кетди-ю:\n— О-о, ёк... Кўк колга опор, — деди. — Сен яхши кижи. Директор-да яхши кижи...\n— Болалар-чи? — дедим. — Кеп туришадими?\nУ чуқур хўрсиниб:\n— Олар табишкак билмаят... Оларди атази, энези қўймаят... Я не могу жит. Вот всё! — деди. — Покажи мне Кок кўл. Прошу тебя. Здес никто не знает...\nҲақиқатан ҳам, ул қадимда Кўк кўл дейилгандир. Лекин бунинг мақсадини билганлар ҳам оборишга эрингандир... Қолаверса, у ерга бориш таъқиқланган: шунинг учун кўлнинг бутун атрофи тиканли симдевор билан ўраб қўйилган эди.\n«Э, мендан нима кетади?»\n— Юринг, Умрзоқ ака!\nУ қопи билан ҳассасини олиб, менга эргашди. Чироқни ўчириб, гугурт чақиб, тепага чиқиб олдик. Ҳаво совуб қолган эди. Тупроқ йўлга тушиб, кейин кўчаларни кесиб ўтиб, музейга чиқиб бордик.\nТасаввур қиласизми, бу одам хурсанд эди! Ўз тилида бижиллаб бир нималар дер, сўнгра «тенгерим, тенгерим» деб қўярди. Топишмоқ ҳам айтувди, ўзимни эшитмаганга олдим. Хафа эдим-да, ака. Дунёнинг бадкорликларидан кўнглим абгор эди: бу одам ўз юртида, ўша... Улусойга кетиб қолган камшаман ҳам ўша Кўк кўлдаги оролда яшаб қолавериши мумкин эди-ку?\nҲа-ҳа... Бу одамнинг ахир хизмат жойи, уйи-ўчоғи, хотини Тарлоон, қизи Сирға...\nКечаси у икки-уч марта туриб сув ичди. Мен буклама каравотда эдим, у ерда ётган бўлсаям билинди. Хурракниям отар экан. Саҳарлаб яна уйғотди.\n— Янгмар яаадм!\nТашқарига чиқсам, чиндан ҳам ёмғир савалаяпти.\nУмрзоқ ака яна халтасини кўтариб олди: худди бу ерга қайтмайдигандай!\nҲалиги — кўл суви оқиб чиққан жойга етганимизда яна топишмоқ айтиб қолди-ку:\n— Қизиқ элик ятган ердин ўлон чипшас! Тап!.. Ну, там, где лежала красная косуля, трава не растет.\n— Не знаю, — дедим.\n— Кўк колди бердинг?\n— Кўк денгизниям бердим.\nУ таққа тўхтаб қолди-да, ҳассаси билан халтасини кўтариб бир айланди. Кейин:\n— Это же «след от пожара!» — деди. — «Орттинг орнн!.. вот, смотри, здес же бил пожар, да?\n— Ҳа, — дедим. — Рост айтасиз... Ўлмасак кўрамиз, бу қишлоқдаям бир куни пожар бўлади.\nСимтўсиқнинг майишиб қолган жойидан ўтиб олдик. Ўркачга чиққач, этакда кўл кўринди: қоп-қора, ялтирайди, поябзалга суртадиган қора мойнинг ўзи...\n— Мана, Кўккўл!\nУ турган ерида шилқ этиб ўтириб қолди. Кейин нари-берига думалай бошлади. Сўнгра атрофимда ўрмалаб:\n— Чиндик сўзинг по? — деди.\n— Чин сўзим, — дедим.\nШунда у бўридай увлаб юборса бўладими! Тахта бўлиб қолдим. Тағин жаврагани:\n— Ўлум, ўлум, ўлум...\n— Рост, оға.\n— Э, тенгерим! — У бошига муштлай бошлади. — Кол ёк, йўрт ёк, чол ёк...\nМениям кўзимга ёш келиб ўтириб олдим. Лекин кўл учун у... мендан юз чандон ортиқ куймоқда эди.\nАна шунда ишондимки, бу одам ҳақиқатан ҳам... аввало, шу кўл учун келган экан, шуни деб таклифимга унаган экан. Демак, уни уй-жой, хотин, ҳатто текин арақ ҳам унчалик тортмаган экан... Балки бу кўл унга истиқбол чироғи бўлиб кўрингандир?\n«Чашма»сидан уч-тўрт қултум олгач, бир маҳал ўзига келди. Мен уни чалғитиш учун сўрадим:\n— Сизлар олдин ҳам ароқ ичармидинглар?\n— О, да! — деди у. — Биянинг судидан арақи қилят... «Арақи» — биизди сўз. Турк сўзи — Кейин: — Эй, яхши кижи, — дея халтасини кавлаб балдокди пиёласини чиқарди, унга винодан қуйиб, менга узатди. — Ал аяқти. Ич. Мен тамада... — Сўнг қувнабгина тушунтирди: — Тамада — тама-ада. Тамаа — тамақ, атдазн — атаси. Тамақ ата — тамада.\nУ мийиғида кулимсираб, тоғ бағридаги завод томонга — оқ-совуқ тутунга боқиб қолди.\n— Бу йўрт Озбекистон по?\n— Албатта, — дедим.\n— Ёк, — деди у кулимсирашини қўймай. — Бу йўрт — Дружба... — Сўнг ҳиқиллаб пичирлай бошлади: — Бизим Олтойда «дружба-дружба» деб ёк олду…\n— Биз ундай бўлмаймиз, — дедим. — Чунки халқимиз ҳамма нарсани тушуниб турипти.\n— Ҳўў нукерим.\nУзр, биргина изоҳ: асл олтойлик оддий одамниям «нукер», яъни «навкар» деб атар экан, нега бундайлигини ўйласанг, хаёлинг мозийларга оғади...\nКейин Умрзоқ ака бўшаган шишани Қора кўлга отиб юборди. Шиша «сув»га ботди-ю, қорайиб ёнбошлаб қолди. Айтмасам бўлмас: бу кўл ҳам жуда сассиқ, шунинг учунми дейман, устидан қушлар ҳам учиб ўтмас эди.\n— Мен Кўк тенгисе кетиям! — Умрзоқ ака туйқус шундай деб ўрнидан турди.\n— Ў-ў, у денгиз жуда йирокда! — дедим. Кейин Қолганиниям айтдим: — У Орол кўли-ку?\nУ ҳорғин бош ирғади.\n— Ҳи-я, ҳи-я... Но, Кўк тенгиз — моя мечта! — деб хитоб қилди кейин.\n— А, вм знаете её состояние? — сўрадим ундан. — Кўк тенгис қурият. Балик ёк.\nБар! — деди у жаҳл билан. — Кўк тенгис пака тири! Онда орталктар бар... Там буду жит и шаманит, ака Алтайский шаман! Балгктар ач олса, озумни берем!\nМен, ҳар қалай, совхоз директорининг олдидан ўтиш лозимлигини айтдим. Аммо...\nЭртаси эшитсак, Умрзоқ акани «Н» вокзалида кўришибди танишлар. Эгнида «қап»и, ликонглаб юрганмиш. Кейин «Тошкент-Қўнғирот» поездига ўтириб кетибди.\n"http://www.kutubxona.com/wiki/index.php?title=Shukur_Xolmirzayev._Koʻk_dengiz_(hikoya)_/_Kiril&oldid=13198" dan olindi


05:00 / 14.01.2017 1477 pdf Ўқиш режими + -\nАллоҳ таоло: «Ва унинг ҳақини ҳосилини йиққан куни беринг. Исроф қилманг. Чунки У Зот исрофчиларни яхши кўрмас», деган (Анъом: 141).\n«Беш васақдан камда садақа йўқ. Беш заваддан камда садақа йўқ. Беш увқиядан озда садақа йўқ», дедилар».\n«Анҳорлар ва булутлар суғорган нарсалардан ушр (ўндан бир), сув чиқарувчи ҳайвон ила суғорилгандан ушрнинг ярми», дедилар».\n«Осмон, анҳорлар, булоқлар ёки томиридан сув ичганларидан ушр. Сув чиқарувчи ҳайвонлар ва сув чиқарувчи асбоблар ила суғорилганлардан ушрнинг ярми», дейилган.\nУшбу бобда келтирилган оят ва ҳадислар зироат бойликларидан Закот бериш фарзлигини ҳам кўрсатади.\nШунингдек, Аллоҳ таоло «Бақара» сурасида: «Эй, иймон келтирганлар, касб қилган пок нарсаларингиздан ва сизга ердан чиқариб берган нарсаларимиздан инфоқ қилинглар», деган.\n1. Ибн Умар ва яна бир гуруҳ салафлар зироат маҳсулотларидан фақат буғдой, арпа, хурмо ва майиздан Закот чиқарилади, бошқаларидан чиқарилмайди, дейишган.\nУлар далил сифатида иккита ҳадис келтирадилар. Уларда ушбу тўрт нарса зикр қилинган, холос.\n2. Моликий ва Шофеъий мазҳаблари одамларга қут бўладиган, яъни, ўз ихтиёрлари ила овқат қилиб оладиган нарсалар ва сақлаш мумкин бўлган зироат маҳсулотларидан Закот берилади, бошқаларидан берилмайди, деганлар.\nУларнинг фикрича, ёнғоқ, бодом, писта каби нарсалардан Закот олинмайди. Чунки, улар оддий ҳолатларда қут ҳисобланмайди.\nШунингдек, олма, анор, нок, шафтоли, полиз экинлари ва шунга ўхшаш кўп турса айниб қоладиган маҳсулотлардан ҳам Закот олинмайди.\nБу мазҳаблар ўз фикрларини қувватлаш учун бир неча ҳадислар келтиришган аммо у ҳадислар уламолар наздида кучли ҳужжат бўлиш даражасида эмас.\n3. Имом Аҳмад ибн Ҳанбал раҳматуллоҳи алайҳнинг мазҳаблари бўйича ҳар бир қуритиладиган, бир муддат боқий қоладиган ва ейиладиган нарсадан Закот олинади.\nБу мазҳаб олдингилардан кенгроқ бўлиб, полиз экинлари ҳамда турмайдиган мевалардан Закот олинмайди, дейди.\n4. Абу Ҳанифа раҳматуллоҳи алайҳнинг мазҳабларида ердан чиққан ҳар бир нарсадан Закот олинади.\nАллоҳ таоло Қуръони Каримда: «Ва сизга ердан чиқариб берган нарсаларимиздан инфоқ қилинглар», деган.\nАллоҳ таоло: «Ва ҳосилини йиққан кунда ҳақини беринг», деган.\nЎша оятнинг аввалида боғу-роғларни, хурмони, зироатни, зайтунни ва анорни зикр қила туриб, кейин инфоқ қилишга амр қилган.\nПайғамбаримиз соллаллоҳу алайҳи васаллам: «Осмон суғорганлардан ушр, сув кўтариб суғорганлардан ушрнинг ярми», деганлар.\nҚут бўладиган, бўлмайдиган ёки қурийдиган, қуримайдиган, демаганлар.\nҲамаср уламоларимиздан баъзилари жумҳурнинг қавлини қабул қилишади.\nДон ва меваларнинг нисоби беш васақ, дейишади. Бир васақ олтмиш соъ, дейилган, демак уч юз соъ дон ва меваларнинг нисоби бўлади. Соъ эса оғирлик ўлчови бўлган. Соъ маълум миқдордаги донни ўзига сиғдирадиган идиш бўлган. Унинг қанча оғирликдаги донни сиғдириши ҳақида қадимги ва ҳозирги уламолар турли миқдорларни айтганлар.\nЖумладан, килограмм маъносида сўз кетганда 2.176, 2.751 ва 3.800 кг.лар зикр қилинган. Эҳтиёт юзасидан энг ози 2.176кг олинадиган бўлса нисоб 652.8кг. бўлади.\nТабиий ҳолатда келадиган сув ила суғорилган экинлардан олинган зироат маҳсулотларидан ушр (ўндан бир) Закот олинади.\nСув чиқаришга чархпалак, ҳайвон ва бошқа нарсаларни ишлатиб қийналган бўлинса, ушрнинг ярми миқдорида Закот олинади. Суғоришдан бошқа ишларда қилинган сарф ва ҳаракатлар эътиборга олинмайди.\nҲанафий мазҳаби бўйича вақф ерлардан чиққан зироат маҳсулотларидан ҳам Закот олинади. Чунки зироат бойликлари Закотида чиққан ҳосил эътиборга олинади. Ижарага олинган ердан чиққан маҳсулотлардан бериладиган ушр Ҳанафий мазҳаби бўйича ижарага берувчидан олинади.\nЧиққан зироат маҳсулоти Закот фарз бўлгандан кейин мулк эгасининг айбисиз нобуд бўлса Закот соқит бўлади.\nЁки мусулмонлар билан ўша ерларнинг аҳли орасида сулҳ тузилган бўлади. Нажрон, Давматул Жандал, Фадк, Арманистон ва Хуросонга ўхшаш харож ерлари аҳднома орқали кишиларга берилади ва улар ҳар йили маълум миқдорда Ислом давлатига ҳақ бериб турадилар.\nДавлат бу маблағни аскар ва маош учун ишлатади. Яна шароитга қараб бошқа йўлларда ишлатса ҳам бўлади.\nХарож ерларидан ушр олинадими, йўқми? деган саволга уламоларимиз икки хил жавоб берганлар.\nҲанафий мазҳаби, харож ерларидан ушр олинмайди, деган.\nЖумҳури фуқаҳолар эса, харож ерларидан ушр олинади, деган.\nУларнинг кўрсатмалари бўйича олдин харож чиқариб қўйилади. Кейин эса қолган маҳсулотдан ушр чиқарилади.\nАттоб ибн Асийд розияллоҳу анҳудан ривоят қилинади:\n«Расулуллоҳ соллаллоҳу алайҳи васаллам узумни ҳам хурмога ўхшатиб чамалашга амр қилдилар. Унинг Закоти майиз ҳолида олинади. Худди хурмонинг Закоти у қуригандан кейин олинганидек».\nШарҳ: Узум ва хурмо дарахтларида турган меваларни чамалаб, ундан қанча Закот чиқишини билишликни араб тилида «харс» дейилади.\nУзум ва хурмонинг мевасига таъм кириши билан чамаловчи мутахассис одам келиб, мевазорни айланиб чиқади сўнгра бу боғдан бунча ъщл мева чиқади, уни қуритганда эса бунча қолади, бинобарин Закоти бунча бўлади, дейди. Кейин мевазорнинг эгаси ўша миқдордаги қуруқ хурмо ёки майизни бериши керак бўлади.\nУшбу харс услубини қўллаган уламолар, бу ишда фуқаролар ҳақини ҳимоя қилиш ва боғ эгасига харсдан кейин хоҳлаган нарсасини қилиш учун кенглик бериш бор, дейдилар.\nСаҳл ибн Ҳасамата розияллоҳу анҳудан ривоят:\n«Чамалаганингиздан кейин олаверинглар ва учдан бирини қўйиб қўйинглар. Агар учдан бирини қўймасангиз, тўртдан бирини қўйинг», дедилар».\nНабий соллаллоҳу алайҳи васаллам Абдуллоҳ ибн Равоҳани Хайбар яҳудийларига юборар эдилар. у хурмога таъм кирганда ейилмасдан туриб чамалар эди. Сўнгра яҳудийларни уни ўша чамалаш билан олиш ёки у(фақир)ларга бериш ихтиёрида қўяр эди. Шу билан мева ейилишидан ва тарқатилишидан олдин Закот сақланиб қолар эди».\nШарҳ: Пайғамбаримиз соллаллоҳу алайҳи васалламнинг Хайбарда яшовчи яҳудийларнинг меваларини чамалаб, улардан чиқадиган мевани, бинобарин Закотни ҳам тахминан белгилаб бериш учун Абдуллоҳ ибн Равоҳа розияллоҳу анҳуни юборишларида чамаловчи шахс тўғрисидаги шартлар келиб чиқади.\nДемак, харс қилувчи-чамаловчи шахс - эркак киши бўлиши, битта одам бўлса ҳам жоизлиги, одил, омонатли, ҳур, чамалашни биладиган киши бўлиши керак. Чамаловчи ҳар бир дарахтни бориб кўради, навини эътиборга олади. Ҳар навга алоҳида чама қилади.\nУшбу ҳадиси шарифда мулоҳаза қилинган нарса шулки, Хайбар яҳудийлари мусулмон бўлмаганлар, мусулмонмасларга эса Закот фарз бўлмайди.\nҚандай қилиб Абдуллоҳ ибн Равоҳа розияллоҳу анҳу уларнинг меваларини чамалаб, Закот миқдорини айтиб беришлари мумкин? Шу ерда, Закот эмас, харож бўлса керак, деган мулоҳаза қилишдан бошқа чора қолмайди. Яҳудийлар хиёнат қилмасинлар, деган мулоҳаза билан Пайғамбаримиз соллаллоҳу алайҳи васаллам Абдуллоҳ ибн Равоҳа розияллоҳу анҳуни харс қилиш учун юборган бўладилар.\nҲанафий мазҳаби харсни, яъни, мевага таъм кирганда чамалаб Закот миқдорини аниқлашни қабул қилмаган.\nУларнинг наздида харс ишлари рибо ҳаром қилингунча бўлган. Ушбу ҳадислар ҳам ўша вақтга оид. Рибо ҳаром қилингандан кейин харс қилиш мумкин бўлмай қолган. Шунинг учун уларда узумдан ҳам, хурмодан ҳам бошқа мевалардан қандоқ Закот олинса, шундоқ олинаверади.\nТоҳовий Жобир розияллоҳу анҳудан Пайғамбаримиз харсдан наҳий қилганлари, бу ҳукм насх бўлганлигини тасдиқловчи ҳадис ривоят қилган.\nЭнди "Зироат бойликларидан Закот бериш фарзини зироатчилар қандоқ адо этмоқдалар"? деган саволни бериб кўрайлик.\nКўпгина жойларда «ушр»нинг нима эканлиги унутилиб кетган десак, ёлғончи бўлмаймиз. Бошқа жойларда зироат бойликларидан Закот бериш зироатчиларнинг ўзига боғлиқ. Хоҳласа беради, бўлмаса йўқ. Берганлар ҳам ўз тушунчаларига мувофиқ берадилар. Шариат ҳукми асосида, тушунган ҳолда, ҳамма томонларини ўрнига қўйиб зироат бойликлари Закоти бўйича фарз ибодатини адо этиш қаерда ва кимларда рисоладагидек бўлаётганини Аллоҳнинг Ўзи билади.\nМусулмонлар бошига келаётган кўпгина бало-офатларнинг ушбу фарз ибодатнинг адо этилмаётгани билан алоқаси йўқмикан? Зироатчилар топган даромадларининг қут-баракаси ўчиб кетаётгани нимадан экан? Ана шулар ҳақида бир ўйлаб кўриб, Закотни, шу жумладан зироат маҳсулотлари Закотини ўз ўрнида адо этишимиз лозим.\n05:00 / 14.01.2017 1477\n05:00 / 14.01.2017 1302\n2623 05:00 / 14.01.2017\n3310 05:00 / 16.01.2017\n1658 05:00 / 14.01.2017\n2233 16:35 / 30.01.2018


Пахтакор-79: «Занжирнинг узилган ҳалқаси»\n11:30 / 11.08.2016\n11 август кунида миллионлаб ўзбек футбол мухлисларининг қалби тўридан жой олиб, самоларда қолган “Пахтакор-79” йигитларини ёдга олмай иложимиз йўқ.\nҲар гал Украина, Россия чемпионати ўйинларини кўрганда юрагим армонга тўлиб, ҳаприқиб қўяди. Тўғриси мени бу юрт футболчиларининг ютуқлари эмас, майдон четида шогирдларига кўрсатма бериб, савлат тўкиб турган мураббийларини кўриб ҳаяжонланаман. Агар ўша йигитларимиз тақдир ҳукми билан ҳалокатга учрамаганларида худди Блохин, Буряк, Газзаев, Демяненько ва яна бошқа айни пайтда ўз жамоалари билан майдонларга файз киритаётган тенгдошлари каби мураббий бўлишлари тайин эди. Бир хаёл қилинг-а Ан, Эшбўтаев, Корченов, Агишев, Ашировлар каби футболчилар “Пахтакор”, “Навбаҳор”, “Андижон”, “Бухоро” жамоаларини бошқариб, кўзимизни қувонтириб туришганини...\nҲозирги пайт ўзбек футболининг халқаро майдондаги омадсизликлари айнан “Пахтакор-79”ни ҳалокатга учраши билан чамбарчас боғлиқдек, гўё. Эътибор беринг-а, охирги йилларда жамоаларимизда мураббийлик қилаётган мураббийларнинг кўпи ўша пайтлар биринчи лигаларда тўп сурганлардан. Балки, шунинг учундир савиямиз ҳам шунга қараб ривожланяпти менимча. Уларга ҳам қилаётган меҳнатлари учун ташаккур билдиришимиз керак. Украинадан Демяненько келиб, бизга Осиё клублари билан қандай ўйнаш кераклигини кўрсатиб кетди. Бу ҳам энди, бир мисолда...\nАфсуски, бизнинг украиналик сингари мураббийларимизнинг нечтаси самода қолиб кетган. Дунёда барча нарсалар босқичма-босқич ривожланиб боради. Ўша машъум 11 август куни нафақат бир жамоа, балки ўзбек футболи ривожланиш кетма-кетлигидаги занжирдан бир ҳалқа узилган эди. Лотин Америкаси, Европанинг “мана-ман” деган клубларини ютиб келган (Осиёни-ку қўяверинг) -пахтакорчилардан ишонинг, ажойиб, хеч қандай рақибдан “тап” тормайдиган ҳозирги тил билан айтганда “дух”и баланд мураббийлар чиқиши тайин эди. Майли, тақдир экан. Улар доимо ёдимизда. Мен қуйида, “Пахтакор-79”ни ўз майдонида сўнгги бор ўтказган ўйинини футбол мухлислари ёдига яна бир бор солишни мақсад қилдим, зора бу отахон мухлисларимизни ёдига ўша қувончли лаҳзаларни яна бир бор тақдим этиб, ёш футболчиларимиз бундан сабоқ олсалар.\nСўнгги, видолашув ўйини...\n1979 йил 8 август. Тошкент. “Пахтакор” стадиони. Олий лига мусобақаси. Шу куни ўзбек футболчилари 32 минг мухлис қаршисида Ворошиловграднинг “Заря” клубига қарши майдонга тушган эдилар.\n“Пахтакор” таркиби: Покатилов, Собиров, Аширов, Агишев, Загуменних, Корченов, Баканов (Куликов 75), Ан, Макаров (Эшбўтаев), Фёдоров, Чуркин.\n“Заря” таркиби: Князев, Полукаров, Малигин, Игнатенко, Рабочий, Сарокалет, Кузнецов, Оленов, Колесников, Куксов, Заваров.\nИкки йил давомида биринчи лига (1976, 1977) мусобақаларида малакасини оширган “Пахтакор” олий лигага бутунлай бошқа жамоа бўлиб қайтди. Биринчи йилиёқ чемпион Тбилисининг “Динамо”сини мағлубиятга учратди 3-0. Киевнинг “Динамо”си билан икки марта (2:2, 1:1) дуранг қайд этди, учинчи ўрин соҳиби бўлган Донецкнинг “Шахтёр” клуби устидан қозонилган 2:1 ҳисобидаги ғалабадан сўнг эса “Гроза авторитетов” совринини қўлга киритишга муваффақ бўлди.\nПахтакорнинг бошқа жамоаларга ўхшамайдиган, ўзгача томонлари кўп эди, 1978 йил якунларига кўра, жамоа 11-ўринни эгаллаган бўлса-да, жамоа етакчиси – Михаил Ан мамлакатнинг 33 энг яхши футболчиси қаторига кирган. Айтиб ўтиш лозим ўша йили мусобақада фақат чемпион бўлган жамоагина “Пахтакор”дан кўп гол урган эди, холос.\n1979 йили “Пахтакор” мавсумни жуда яхши бошлади. Бунга Киевнинг “Динамо”си билан ўз майдонида бўлган ўйинни ҳам мисол қилиб келтириш мумкин. Ўшанда Чуркиннинг 1988 йили Ван Бастен томонидан ўткир бурчакдан урилган голга қиёсланадиган голидан сўнг киевликлар мағлубиятга учратилганди.\nШундай қилиб августнинг иссиқ кунларидан бирида “Пахтакор” иккинчи даврадаги биринчи ўйинини ўз майдонида ўтказди. Ўйин бошланиши биланоқ Чуркин ҳисобни очади, лекин ўша пайтнинг машҳур футболчиларидан бири Заваров гол билан жавоб беради. Кейин тиниб-тинчимас Фёдоров тошкентликларни яна олдинга олиб чиқади. Ҳаммасига иккинчи бўлимда Корченов томонидан киритилган гол нуқта қўйди. Шундай қилиб, футболчиларимиз 3-1 ҳисобида ғалаба қозонишади.\nҚийинчиликларсиз эришилган ғалабадан сўнг, пахтакорчилар финал ҳуштаги чалингач, мамнун ҳолда стадион туннели орқали ечиниш хонаси томон йўл оладилар. Ҳар доимгидек қизиққон мухлислар панжарадан эгилиб қараб, ўз суюклиларини олқишлар эдилар. Ўша пайтда хеч ким уларни сўнгги марта кўриб турганини хаёлига ҳам келтирмаган бўлса керак.\n(В. Сафаровнинг “Унутилмас футбол баҳслари” китобидан фойдаланилди )


Эрон Украина самолёти тасодифан уриб туширилганини тан олди » Muzlik.uz - O‘zbekiston yangiliklari\n8 январь куни Теҳрон яқинида қулаган Украина авиакомпаниясининг Boeing самолёти «инсон хатоси» натижасида тасодифан уриб туширилган. Бу ҳақда Эрон Қуролли кучлари Бош штабининг баёнотига таяниб, «РИА Новости» хабар бермоқда . Эрон ташқи ишлар вазири Жавад Зариф мазкур хабарни тасдиқлади. У Twitter орқали «АҚШ адвентуризми келтириб чиқарган инқироз пайтидаги инсон хатоси» ҳалокатга олиб келганини ёзди. «Биз халқимиздан, барча қурбонларнинг оилалари ва бошқа жабрланган мамлакатлардан чуқур афсусдамиз, узр сўраймиз ва таъзия билдирамиз», — деди ташқи ишлар вазири. Авиаҳалокат натижасида Афғонистон, Германия, Эрон, Канада, Украина, Буюк Британия ва Швеция фуқаролари бўлган 176 киши ҳаётдан кўз юмган эди. Бир қатор давлатлар раҳбарлари ҳалокат ракета зарбаси туфайли рўй берган бўлиши мумкинлигини даъво қилишган, аммо Эрон расмийлари илгари бундай бўлиши мумкинлигини рад этишган.


«Яхши амаки» номли хакер Ўзбекистон электрон ОАВга ҳужум қилди - EFFECT.UZ\n. 23:30 | 26.10.2020\nЎзбекистон электрон ОАВ миллий ассоциацияси сайтига хакерлик ҳужуми уюштирилди.\nМаълум бўлишича, ахборот хавфсизлик бўлимига ишга олинмаган фуқаро ташкилотнинг сайтига ҳужум қилган. Фуқаро сайтнинг асосий саҳифасида хабар қолдирган.\n“Сайтни ахборот хавфсизлиги шу соҳа бўйича ишга кира олмаган яхши бир амаки томонидан текширувдан ўтказилди”, – дейилади хабарда.\nМаълумот ўрнида, ўзини “яхши амаки” номи остида таништирган хакернинг ушбу хабари 2000 мартадан кўп ўқилган.\nTeglar:Ўзбекистон, Ўзбекистон электрон ОАВ


00:00 / 28.09.2011 | eski savollar | 1066\nАссалому алайкум.Ҳазрат, биз öлимни кöп эслаган вақтлар ибодатларимизда қöрқув-умид, хушу пайдо бöлади, Пайг'амбаримиз (с.а.в) "Лаззатларни кесувчи (öлим)ни кöп эсланглар" деганлар.Бошқа ривоятларда ҳам öлимни унитмасликни кöп öқиганмиз.Лекин, биз ёшлар келажакка интилишимиз керак. Биз бу икки холатни қандай бог'лашимиз мумкин. Öлимни унитмасликка ҳаракат қилсак келажак ҳаётга интилишимиз, орзу-ҳавас пасаяябди. Бошқа замонавий ёшлар олдида нотаниш оламда яшайдигандек бöлябмиз. Ёки биз тöг'ри тасарруф қила олмаябмизми?\nОиша розияллоҳу анҳодан ривоят қилинади: «Расулуллоҳ соллаллоҳу алайҳи васаллам қачонки, у(саҳоба)ларни бирор ишга амр қиладиган бўлсалар, тоқатлари етадиган амалга амр қилар эдилар. Улар:«Эй, Аллоҳнинг Расули, биз сизга ўхшаган ҳолатда эмасмиз. Албатта, Аллоҳ сизнинг олдингию кейинги гуноҳларингизни мағфират қилган», дедилар. Шунда, У зот ғазабланар эдилар. Ғазаблари юзларидан билинар эди ва: «Сизларнинг энг тақводорингиз, Аллоҳни энг яхши билувчингиз менман!» – дер эдилар!»Икки ҳадисни Бухорий ривоят қилганлар.Пайғамбаримиз соллаллоҳу алайҳи васалламнинг бу ҳадисларида ҳам Ислом дини осон дин экани, унда одамларнинг тоқатидан ташқари таклифлар бўлмаслиги баён этилмоқда. Пайғамбаримиз соллаллоҳу алайҳи васаллам саҳобаларни тоқатларидан ташқари амални қи-лишга амр қилмас эдилар. Саҳобаи киромлар кўпроқ амал қилиб, кўпроқ савоб олиш иштиёқи билан ёнар эдилар. Аммо, Пайғамбаримиз соллаллоҳу алайҳи васаллам уларни хоҳлаб турган даражаларидаги амалларга буюрмас эдилар. Саҳобаларнинг кўпроқ амал қилиб, кўпроқ савоб олиш иштиёқлари устун келиб, хаёлларига келган гапни Расулуллоҳ соллаллоҳу алайҳи васалламга айтишга журъат қиладилар: «Эй, Аллоҳнинг Расули, биз сизга ўхшаган ҳолатда эмасмиз. Албатта, Аллоҳ сизнинг олдингию кейинги гуноҳларингизни мағфират қилган», дедилар».Яъни, Сиз гуноҳи йўқ зотсиз, лекин шундоқ бўлса ҳам, ибодатни кўп қиласиз, биз сизга ўхшаган гуноҳи кечирилган одамлардан эмасмиз, гуноҳларимиз кўп. Шунинг учун, бизга изн беринг, кўпроқ ибодат қилайлик, демоқчи бўлдилар. Бундан саҳобаи киромларнинг кўп тоат-ибодат қилишга рағбатлари кучли эканлиги кўриниб турибди. Шу билан бирга, Пайғамбаримиз соллаллоҳу алайҳи васалламдан изн бўлмагани учун кўп ибодат қила олмай юрганлари ҳам билиниб турибди. Сиртдан қараганда бу ҳар қанча мақтаса арзигулик рағбат. Пайғамбаримиз шундоқ қилдиларми? Йўқ! Ундоқ қилмадилар. Бундай пайтларда: «Ул зот ғазабланар эдилар. Ғазаблари юзларидан билинар эди».Пайғамбаримиз соллаллоҳу алайҳи васалламнинг ўта ҳалимликларини, Аллоҳ учун бўлмаса ҳеч қачон ғазабланмасликларини ҳисобга оладиган бўлсак, бу ғазабланишлари анча нарсадан да-рак беради. Амр қилинган нарсага бўйсуниб бажаравермасдан турли таклифлар киритиш яхши эмаслигини билдиради. Нима учун саҳобаларнинг кўпроқ ибодат қи-лиш рағбати Пайғамбаримиз соллаллоҳу алайҳи васалламнинг ғазабларини чиқарди? Чунки, улар, Аллоҳ ва Расул амр қилган ишларни оз санаб, ўзларига зиёда қилмоқчи бўлдилар. Янада мушкулроқ амалларни ўзларига вазифа қилиб олмоқчи бўлдилар. Бу эса, доимо хатога бошлайди. Аллоҳ таоло бандаларига нима муносиб эканини Ўзи яхши билади. Аллоҳ таоло бандаларига қанча миқдорда ибодат муносиб эканини ҳам яхши билади. Шунинг учун, инсоннинг ўзига, тоқатига яраша амалларга буюради. Агар инсон бутунлай намоз ўқиб, рўза тутиб ёки шунга ўхшаган амалларни қилиши керак бўлганида, уни фаришталарга ўхшатиб емайдиган, ичмайдиган, уйланмайдиган қилиб яратар эди. Шунингдек, еб-ичиб, жинс билан машғул бўлиб, ҳайвонлик даражасида юравериши керак бўлганида, унга ақл бермас, Пайғамбарлар юбормас, ки-тоблар туширмас ва шариатлар жорий қилмас эди.Шунинг учун ҳам, Пайғамбаримиз соллаллоҳу алайҳи васаллам Аллоҳнинг амрини бажармаганлардан қанчалик ғазаблансалар, Аллоҳнинг амрига зиёда қилишни хоҳлаганлардан ҳам шунчалик ғазабланар эдилар. Ушбу ҳадисда зиёда ибо-дат қилишга изн сўраган саҳобаи киромлардан ғазабланишлари ҳам шундан. Ул зот уларга:«Сизларнинг энг тақводорингиз, Аллоҳни энг яхши билувчингиз менман!» дер эдилар.Яъни, бирортангиз менчалик тақводор бўла олмайсиз, менчалик Аллоҳни таний олмайсиз. Нега энди мен қилмаган ибодатларни қилмоқчи бўласиз?!Демак, Расули Акрам соллаллоҳу алайҳи васалламнинг суннатларида келган ибодатдан ортиқча ибодат қилиш нотўғри ҳисобланади.


ТЕРИМ ПУЛИ ЭВАЗИГА хонадон сигирли бўлди » Past Darg'om haqiqati\nБош Сахифа » Янгиликлар » ТЕРИМ ПУЛИ ЭВАЗИГА хонадон сигирли бўлди\nМуаллиф: Admin дан 9-10-2017, 14:24, курилди: 22\nТЕРИМ ПУЛИ ЭВАЗИГА\nхонадон сигирли бўлди\n- Бу мавсум ҳар йилгидан мўл ҳосил яратилганлиги, теримчилар меҳнатига эътибор иш унумини оширмоқда, - деди у киши. - Ҳудуддаги барча фермер хўжаликларининг даласи бошида қозон қайнаяпти. Терим пулларининг ҳар куни берилаётгани барчани далага отлантирган. Саховатли фермерлар етиштирилган ҳосилини тез ва сифатли йиғиштириб олиш учун ўз ҳисобларидан қўшиб, 1 килограмм терилган пахта учун 600 сўмгача тўлашмоқда. Бир томондан юртимиз бойлиги ҳисобланган хомашёни саранжомлаб олишдек савоб ишда иштирок этаяпмиз, бошқа тарафдан кўплаб уй бекалари, муқим иш ўрнига эга бўлмаганларга мавсум давомида 7-8 миллион сўм даромад қилиш имконияти яратилган.\nДарвоқе, бугун далаларда меҳнат қайнайди. Ҳар куни қабул масканларига йўл олаётган пахта ортилган карвонлари ана шундай инсонлар меҳнати эвазига, албатта. Райҳон Ҳасанова оиласи аъзолари билан ҳар куни 500 килограмни қоралаб, "оқ олтин" термоқда. Меҳнаткаш бу оиланинг мавсум бошидан буён улкан хирмонга қўшган ҳиссаси 6 тоннадан ошди. Терим пули кейинги 10 кунда 3 миллион сўм бўлди. Бу даромад ҳисобидан оилага соғин сигир харид қилган хонадон аъзоларининг ғайрати янада ошган. Маҳалладошларига, қолаверса, барча тумандошларга ибрат кўрсатаётганлар сафи кундан-кун ортмоқда.\nТуманимиз пахтакорлари 19 минг 977 гектар майдонда етиштирилган пахта ҳосилидан 50 минг тоннадан ориқ юксак хирмон кўтариш ниятида бор куч-ғайратлари билан теримга киришган. Мавсум бошидан отрядларга жам бўлган уюшмаган аҳоли фермерларга яқин кўмакчи.\n- Ҳудудимиздаги 6 та фермер хўжаликларига елкадош бўлиб, "оқ олтин"ни йиғиштириб олишга бел боғлаганмиз, - дейди Ўрикзор маҳалла фуқаролар йиғини раиси Норбуви Қудратова. - 250 нафар кўнгилли теримчилар саъй-ҳаракатлари билан ҳар куни 20 - 22 тонна пахта териб, қабулгоҳларга жўнатаяпмиз. Бир кунда 130-140 килограмм пахта тераётган Мафтуна Шодиева, Адиба Саъдинова, Санобар Тошиева, Барчиной Тўхтаева, Мақсуда Қобилова сингари илғорларимиз бошқаларга ўрнак бўлаяпти. Уларни руҳлантириш, рағбатлантириш мақсадида сов¬ғалар ташкиллаштираяпмиз. Қишлоғимиз аҳли меҳнаткаш. Мавсум бошланди дегунча, имкон қадар оила аъзолари билан теримга отланади. Масалан, Роҳила Пардаева, Шаҳноза Жўраева каби аёлларимиз келин, қизлари билан биргаликда ҳар куни 350-380 килограмм пахта териб, оила бюджетига 160-180 минг сўм даромад киритаяпти.\n- Маҳалладошларнинг кўмаги билан 21 гектарлик пахтазор ҳосилини йиғиштириб, биринчилар қаторида шартномадаги 54 тонна 600 килограмм режани уддаладик, - дейди "Анваржон ККД" фермер хўжалиги раиси Шодмон Абдураҳмонов. - Биринчи теримдаёқ гектарига 25-26 центнердан ҳосил бераётган ғўза майдонларимизнинг чўғи баланд. Худо хоҳласа, мавсум охригача ҳосилдорлик 40 центнерга етади.\nПахта далаларида йиғим-терим қизғин паллада. Миллий бойлигимиз бўлган "оқ олтин"ни ёғин-сочинга қолдирмай йиғиштириб олишда боғоналиликлар ҳам жонбозлик кўрсатиб, меҳнат қилмоқда.\n- Мавжуд иккита отрядда 130 нафар теримчи пахта ҳосилини нест-нобут қилмай йиғиштириб олишда қатнашаяпти, - дейди Боғонали МФЙ раиси Ориф Худоёров. - Венера Парпиева, Замира Зиётова, Зилола Обрўева, Гул¬,ҳаё Боймирова, Наргиза Дўстова, Моҳира Абдумўминова, Шарбат Мўминова, Мадина Норбоева, Дилдора Файзуллаева, Гуллола Жўраева, Райҳон Абдураимова каби чевар ғайрат-шижоат туфайли кунига 7-8 тонналик улуш билан мамлакатимиз улкан пахта хирмони юксалишига ҳисса қўшаяпмиз.\n- Ёшим 70 да, - деди белига этак тақиб завқ билан пахта тераётган отахон Эшмурод Абдумуродов. - Эгатларда оппоқ очилиб ётган пахталарни кўриб, ғайратимга ғайрат қўшилди. Қолаверса, оқ мавсумнинг катта ҳашарида кексаман деб уйда ўтиришни эп кўрмадим. Кунига 70 килограмдан пахта тераяпман. Юрт бойлиги -барчамизники. Бунинг учун ҳаммамиз сидқидилдан жон куйдиришимиз керак.\nКўнгил қатидаги ният меҳнат ортидан ушалаяпти


Шерзод Шерматов: "Бу жараённи олмосни бриллиантга айланиш жараёнига ўхшатса бўлади" / Ўзбекистон янгиликлари, энг сўнгги хабарлар\nЖАМИЯТ 0 Шархлар 530 кўрилди\nШерзод Шерматов: "Бу жараённи олмосни бриллиантга айланиш жараёнига ўхшатса бўлади"\nфев 22 / 2019\nХалқ таълими вазири Шерзод Шерматов ўзининг Facebook’даги саҳифасида Президент Шавкат Мирзиёевнинг 2019 йилнинг 20 февралда қабул қилган «Президент мактабларини ташкил этиш тўғрисида»ги қарорига ўз фикрини билдирди.\n“Президент мактабларини ташкил этиш бўйича куни кеча қабул қилинган қарор ёшларимиз орасида ўзига хос иқтидорга эга бўлганлари учун келгусида ўз истеъдодларини намоён этишга жуда катта имкониятлар очиб беради.\nБу жараённи олмосни бриллиантга айланиш жараёнига ўхшатса бўлади. Эътибор қаратилмаса, олмос ҳам оддий тошга ўхшаб қадрсиздек кўриниши мумкин, лекин ҳақиқий устасининг қўлида у жуда қимматбаҳо бриллиантга айланади.\nҲозирги кунда, мамлакатимизнинг турли чекка ерларида яшаётган ёшлар орасида иқтидорли ўқувчиларимиз кўп. Президент мактабларининг мақсади эса ана шундай ўзига хос иқтидорли ёшларни вақтида танлай олиш ва уларга юқори малакали мутахассислар томонидан мақсадли таълим ва тарбия берилишидир.\nШу мақсадда, Президентимиз томонидан қўйилган энг асосий ва энг қийин вазифа ҳам айнан танлов жараёнини холис ва тўғри ташкил қилишдир. Албатта, замонавий бино ва ўқув жиҳозлар билан таъминлаш, ўқув жараёнини юқори савияда ташкил этиш ҳам жуда муҳим вазифадир. Лекин танлов тўғри ташкил этилмас экан, катта маблағ сарф қилинадиган бундай ишларнинг ҳам самараси юқори бўлмаслиги аниқ.\nТанловни тўғри ва холис ташкил этиш учун нуфузли хорижий ҳамкор ташкилотни жалб этиш режалаштирилган ва ҳозирда қатор ташкилотлар билан ҳамкорлик имкониятлари муҳокама қилинмоқда.\nТошкентда Президент мактаби очилди (+фото)\nиюл 04 / 2019\nПрезидент мактабларига саралаш имтиҳони натижалари 16 июлгача эълон қилинади\nапр 10 / 2019\nТошкентда Президент мактаби қурилиш ишлари бошланди\nТалабаликка тавсия қилинганлар орасида республика бўйича бухоролик абитуриентлар энг юқори кўрсаткичга эга\nмар 11 / 2019\nШерзод Шерматов: Фарзандингиз Президент мактабида ўқишини истасангиз инглиз тилини ўргатишни бошланг


“Реал”нинг орзусидаги футболчига “ов” бошланди\n15 март, 2021, 19:38\nТеглар:Реал | Манчестер Юнайтед\nУ қўлдан чиқиши мумкин...\n“Реал” анчадан бери олишни истаётган “Ренн” ярим ҳимоячиси Эдуардо Камавингани қўлдан чиқариши мумкин. Мадридликлар бу трансфер учун етарли маблағ топгунича, Англиянинг бақувват клублари истеъдодли ярим ҳимоячига эга чиқишга ҳаракат қилмоқда.\nАйни пайтда, 18 ёшли футболчига “Реал”дан ташқари ПСЖ ҳам кўз тикмоқда. Энди курашга “Челси ва “Манчестер Юнайтед” ҳам қўшилди. Англия клублари Франция чемпионати, Европа Чемпионлар лигаси ва терма жамоада ажойиб ўйин кўрсатаётган футболчини олишга жиддий аҳамият қаратмоқда.\nКамавинганинг “Ренн” билан шартномаси 2022 йилнинг ёзида тугайди. Агар клуб уни янги битимга кўндира олмаса, келаётган ёзда сотиб юборишига тўғри келади. Камавинганинг трансфери 50 миллион фунтга баҳоланмоқда.\nРоналду фаолиятини давом эттириш учун 3 та вариантга эга\nМЮ ва "Реал" бир футболчи учун кураш бошлади\nБугун Мадрид ва Манчестернинг янги эгалари аниқланади!


Ражаб Эрдўған Доналд Трамп олдида ҳам тиз чўкди ва АҚШлик руҳоний Брансонни озод қилди - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n19:19 - Ражаб Эрдўған Доналд Трамп олдида ҳам тиз чўкди ва АҚШлик руҳоний Брансонни озод қилди\nАввалги хабарлармиздан маълумки, Туркияда 2016 йил 15 июлда фатхулла-гуленчилар тарафидан уюштирилган давлат тўнтаришига уриниш иши бўйича 200 мингдан кўпроқ киши ҳибсга олинган бўлиб, уларнинг ичида АҚШлик руҳоний (пастор) Эндрю Брансон ҳам бор эди. Аслида, у Фатхулла Гуленни Ражаб Эрдўғандан яхшироқ исломчи деб ҳисоблар экан холос.\nАҚШнинг Ташқи Ишлар Вазири туркиялик ҳамкасби билан бир неча марта гаплашиб, айбсиз Эндрю Брансонни озод қилишни сўради. Шу йил август ойи бошларида АҚШ Президенти Доналд Трамп ҳам Туркия Президенти билан шу ҳақда гаплашди. Туркия бироз чекиниб, пастор Эндрю Брансонни ўй қамоғига ўтказди. Аммо, буни етарсиз деб ҳисоблаган Доналд Трамп Туркияга қарши санкциялар киритди, Турк лираси долларга нисбатан чўкишга бошлади. Мамлакат иқтисодиётининг келажаги ҳам катта хавф остида қолди.\nРажаб Эрдўған баландпарвоз баёнотлар бериб, Туркияни ҳеч ким тиз чўктиролмаслиги, турк лирасини ҳеч ким қадрсизлантиролмаслиги ҳақида баландпарвоз баёнотлар берса ҳам, амалда турк лираси тезлик билан чўкишга бошлади. 2 кун аввал эса, АҚШ ва Туркия яширинча келишганлари, тезда пастор Брансон озод қилиниши ҳақида хабарлар пайдо бўлди.\nБугун Измирдаги Оғир Жиноятлар Суди номигагина навбатдаги мажлисини ўтказди, пастор Брансонни номигагина сўроққа тутди, сўнгра уни 3 йили 1 ой ва 15 кунга озодликдан маҳрум қилиш ҳақида ҳукм чиқарди. Аммо, у анча вақт қамоқда бўлгани ҳисобга олиниб, суд залидёқ озод қилинди. Энди АҚШ ҳам ўз санкцияларини бекор қилса керак.\nСўнги йилларда Ражаб Эрдўған Исроил ва Россия билан жанжалларга кириб, аввалига ҳеч кимдан қўрқмаслиги ҳақида баёнотлар берса ҳам, охир-оқибатда бу икки мамлакат олдида тиз чўккан эди. Мана бугун у АҚШ олдида ҳам шундай қилишга мажбур бўлди.\nТуркларнинг “Миллиёт” газетасидан олинган расмда бугун судга олиниб келинаётган пастор Брансонни кўрмоқдасиз.


Ўзбекистон Кубоги-2013: Финалдан олдинги матбуот анжумани 24 сентябрь куни бўлиб ўтади / CHAMPIONAT.asia\nЎзбекистон Кубоги-2013: Финалдан олдинги матбуот анжумани 24 сентябрь куни бўлиб ўтади\n23 сен 11:25\n«Бунёдкор» ҳамда «Насаф» жамоалари ўртасидаги Ўзбекистон Кубоги - 2013 финал учрашувидан ўйиндан олдинги матбуот анжумани 24 сентябрь, сешанба куни ЎФФ матбуот анжумани залида соат 12:00да бошланади.\n25 сентябрь куни Тошкентдаги «Пахтакор» стадионида Ўзбекистон Кубоги - 2013 йилги мавсум финал учрашуви бўлиб ўтади. Бу мавсум финал баҳсида ҳудди ўтган мавсумдаги каби Қаршининг «Насаф» ҳамда Тошкентнинг «Бунёдкор» клублари ўзаро куч синашадилар.\nИккала жамоа бош мураббийлари иштирокидаги ўйинолди матбуот анжумани 24 сентябрь, сешанба куни ЎФФ матбуот анжумани залида ўтказилади. Соат 12:00да бошланадиган матбуот анжуманида дастлаб Тошкентнинг «Бунёдкор» клуби бош мураббийи Миржалол Қосимов ОАВ ҳодимларининг саволларига жавоб берса, матбуот анжуманининг иккинчи қисмида Қаршининг «Насаф» клуби бош мураббийи Рўзиқул Бердиев иштирок этади.\nЭслатиб ўтамиз, ташланган қуръага кўра Қаршининг «Насаф» клуби Ўзбекистон Кубоги финалининг расмий мезбони сифатида қайд этилган бўлса, «Бунёдкор» жамоаси меҳмон жамоа сифатида қатнашади. Ўзбекистон Кубоги финал учрашуви 25 сентябрь куни Тошкентдаги «Пахтакор» стадионида бўлиб ўтади. Учрашувнинг бошланиш вақти 18:00га белгиланган.\nФиналда ким ғолиб чиқади? Форумда муҳокама қилинг


Жаҳон чемпионатининг яна бир рекорди янгиланади - Халқ сўзи\n18:28 25 Июнь 2018 Спорт\nФутбол бўйича жаҳон чемпионатининг 3-турида яна бир рекорд янгиланади. Бу ҳақда Futbol 24 канали хабар берди.\nГап шундаки, Миср ва Саудия Арабистони терма жамоалари учрашувида мисрликлар таркибида дарвозабон Иссам ал-Ҳадарий майдонга тушиши аниқ бўлди. Натижада бу орқали футболчи жаҳон чемпионатида дебют қилиш билан бирга чемпионатнинг энг қари футболчисига айланади. Ҳадарий бугунги учрашув вақтида 45 ёш-у, 161 кунлик бўлади.\nШу кунгача мазкур рекорд колумбиялик Фарид Мондрагонга тегишли бўлиб, дарвозабон 2014 йилги ЖЧ вақтида майдонга тушганда, 43 ёш, 3 кунлик бўлганди.\nМайдонда тўп сурган футболчилар ичида энг ёши кекса футболчи эса камерунлик Роже Милла саналади. У 1994 йилда ЖЧ ўйинида иштирок этганида 42 ёш, 39 кунлик бўлган ва Мондрагонга қадар бу борада мутлақ рекордчи саналарди.


Акилбек Жапаров: Казино очилса бюджетга 2 млрд сомгача тушади - ҚИРҒИЗИСТОН ЯНГИЛИКЛАРИ\nАкилбек Жапаров: Казино очилса бюджетга 2 млрд сомгача тушади\nВазирлар маҳкамасининг раиси Акилбек Жапаров Жогорку Кенешнинг 22-июндаги йиғилишида бу йил давлат бюджети 1 миллиард сомдан 2 миллиард сомгача тўлиши мумкинлигини билдирди. Унинг таъкидлашича, бу кўрсаткичга казиноларни очишга рухсат бериш билан эришиш мумкин.\nУ қонунга кўра, казиноларга фақат чет эл фуқаролари кириши мумкинлигини яна бир маротаба эслатиб ўтди. Агар аксинча бўлса, казино жиҳозлари конфискация қилиниб, лицензияси олинади, дея таъкидлади Жапаров.\nБундан ташқари Жапаров казиноларга кирган фуқароларга назорат қилишлари учун йўлакка биометрик назорат ўрнатиш режаланаётганини айтди.\nВазирлар маҳкамасининг таъкидлашича, мамлакатга пул оқимини олиб келиш учун янги усуллар керак. Жапаровнинг фикрига кўра, казино мамлакатга «кўплаб чет эллик фуқароларни жалб қилади».\n2021-йилнинг 27-апрелида президент казиноларни мамлакатнинг барча ҳудудларида очиш ғоясини тавсия этган. Ўша вақтда Жапаров қимор ўйинлари бюджетга «миллиардлаб» даромад олиб келишини таъкидлаб, вазирлар маҳкамаси фақат ҳар бир ўйин столи учун солиқ олмасдан, казино фаолиятини юритиш учун 1- 1,5 млн долларга лицензия сотишини қўшимча қилган.\nАввалги мақола2022-йили «Алтин тамға» шаҳодатномасини 80 ўқувчи олди — бу сўнги 10 йилдаги энг паст кўрсаткич\nНавбатдаги мақолаЖалолобод: Оғир юк ташувчи автомобил билан «Лексус» тўқнашиб, икки киши ҳалок бўлди


2 нафар “абитуриент” тест синовларига бировнинг ўрнига киришга уринди - zarnews.uz\n2 нафар “абитуриент” тест синовларига бировнинг ўрнига киришга уринди\nКеча ва бугун куннинг биринчи ярмида олий таълим муассасасига кириш учун тест топшириши керак бўлган 9180 нафар абитуриентнинг 209 нафари имтиҳонларда қатнашмади.\nБу вақтда 4 нафар абитуриент шпаргалкадан фойдалангани ҳамда 2 нафар “абитуриент” бировнинг ўрнига тест топширишга ҳаракат қилгани учун имтиҳондан четлаштирилди. Шунингдек, 5 нафар абитуриент бинога киришнинг талаб ва қоидаларини бузгани учун тест синовларига киритилмади.\nДарвоқе, ҳар куни тест топшираётган абитуриентлар ўз балларини эртагаёқ cabinet.dtm.uz сайти орқали шахсий кабинетларига кириб билишлари мумкин. Бунинг учун паспорт серияси ёки ID кодни киритиш керак бўлади.\nЭслатиб ўтамиз, абитуриентнинг ота-она ва яқинлари улар test 2019.uz сайти орқали Самарқанд шаҳридаги ҳамда республикамизнинг барча вилоятларидаги тест жараёнларини он-лайн кузатиб бориши мумкин. Бунинг учун test 2019.uz га кирилади ва вилоят белгиланиб, керакли бино танланади.\nТест синовлари қайси стадионларда ва соат нечада бўлади?\nТовламачига эмас, тестга ишонинг


Саййид Амир Кулол дейдилар: - Hidoyat.uz\nАсосий саҳифа Мақолалар Саййид Амир Кулол дейдилар:\nЧоп этилди Oktabr 27, 2019 Саййид Амир Кулол дейдилар:da fikr bildirishni o'chirish\nЭй ёронлар, ихлос этинг – халос бўлурсиз, (Аллоҳ ғазабидан) қўрқинг– нажот топурсиз.\nБилингки, ҳалол луқма дилни ва тилни пок этади. Зеро, одамнинг ошқозони худди ҳовуз кабидур. Унга тоза сув қуймоқ лозим. Шунда ҳовуз сувидан вояга етган гул ва дарахт меваси пок ва манфаатли бўлгай.\nБарча тоатнинг бошида тавба туради. У – қилинган гуноҳга дилдан пушаймон бўлмоқ ва уни қайта такрорланмасликка аҳд қилмоқдир.\nИродат (муридликка қўл бериш) – Ҳақ таоло ёди билан яшамоқ, замима (ёмон хулқ) одатларни тарк этмоқ, аҳдга вафо қилмоқ, омонатдорлик, ўз-ўзини тақсир (қусурли) санамоқ, яъни ўз камчиликларини кўра билмоқликдир.\nХудойи таоло фармонларига мутаважжиҳ (юз тутувчи) бўлинг, қаерда бўлманг илм талабидан узоқда юрманг ва обу оташ дарёларига дуч келсангиз ҳам ғаввос бўлиб кечиб ўтинг.\nЯхши хулқ ва жувонмардликдан бошқа ҳеч бир хислат одам динини ислоҳга келтиролмас.\nОлимларга мулозамат қилинг, уларга яқинлашинг. Чунки бу тоифа Муҳаммад соллаллоҳу алайҳи ва саллам ва Ислом ворисларидур. Чунончи Расулуллоҳ алайҳиссалом айтибдурларки, “Ал-уламау варосатул анбийааи” (Уламолар набийларнинг ворисларидир). Эй ёронлар, зинҳор олимлар билан алоқани узманг, токи ҳар икки оламда ҳам нажот топгувчилардан бўлгайсиз. Билингки, нодонлар суҳбати сизни Аллоҳ таолодан узоқлаштирур.\n“Ислом нури” газетасининг 2019 йил, 17-сонидан


Туманда ватанпарварлик ойлиги\n15.01.2019 - 21:40\nТойлоқ туманида Ўзбекистон Республикаси Президентининг 2018 йил 13 декабрдаги “Ўзбекистон Республикаси Қуролли Кучлари ташкил этилганлигининг 27 йиллиги ҳамда Ватан ҳимоячилари кунини нишонлашга тайёргарлик кўриш ва ўтказиш чора-тадбирлари тўғрисида” ги Ф-5413-сонли фармойиши ижросини ўз вақтида тўлақонли бажариш мақсадида тумандаги 58 та умумтаълим мактабларида “Ватан азиз – жасорат мангу” бурчаклари ташкил этилди.\nБатафсил Туманда ватанпарварлик ойлиги\n15.01.2019 - 19:23\nҚиш табиатнинг энг гўзал фаслларидан биридир. Юртимизда кумуш қиш бошланганига ҳам анча бўлди. У ўзининг байрамларга бойлиги, оппоқлиги ва софлиги билан барчага бирдек ёқса-да, ҳаво совуши билан кўпчиликни бир муаммо ташвишга сола бошлайди – бу уйни иссиқроқ қилиш.\nВатан муқаддас, уни ҳимоя қилиш шарафли бурч!\n14.01.2019 - 21:27\nҲудди шундай тадбир туман ҳудудида жойлашган Миллий гвардия бўлимида ҳам ташкил этилди. Тадбирда туман ҳокими Б.Бабоназаров, Жомбой тумани ҳокими У.Назаров ва Ургут тумани ҳокими М.Турдиевлар тумандаги сектор раҳбарлари, тегишли ҳуқуқни муҳофаза қилувчи органлар, жамоат ташкилотлари раҳбарлари иштирокида байрам тадбири ташкил этилди.\nБатафсил Ватан муқаддас, уни ҳимоя қилиш шарафли бурч!


Рух-сахро гирдоби,вужудим-олов Хамон хадикдадир хаклигимдан ёв, Канчалар куймасин кахрин килиб гов… Мен ватанга кайтаман бир кун! Бор сузни,рост сузни айтганим учун — Эй дунё,мен сенга бегона булдим. Шу он кафтим аро бемажол- Инграгандай булар аллаким…. Дунё кездим сарсон излаб адолат, Адолат урнига топдим маломат, Факат сен туфайли дилда харорат… Армон булиб кетма энди,кел энди. Тонги йук тун булмас. Кафандин эт жудо майли Айирма жойнамозимдан!\nСогинч азобига ухшамас экан. Шу он кафтим аро бемажол- Инграгандай булар аллаким…. Орзу куз укалар умидсизликдан, Бошлайди эртагин Хккида хаёл…. Ташлаб кетдинг кимларга сен, Юрагимни уйиб аён.\nШоир булдим, нима булдим, гур булдим, Дунё куриб — куролмадим, кур булдим, Сароб экан ишонч билан бокканим,… Умрим сунгги пешонаси шур булдим. Дунёнинг ишлари гохо ажибдир, Энди у шох эрур,амри вожибдир. Дустлар нигохида акс этди жахон, Калбимга куйилди шафак нурлари.\nКуп беомонликлар билан такдир менга даф айлади, Бу замонни курсатиб барча замондин ёмон. Аммо олисларда сунмайин хамон- Ёнмокда мехрингдан ёкилган чирок, Пилиги-армону, шуъласи-фарёд, Тафти-согинч эрур, куюнди — кунгил. Угри подшох миршаблари угри экан, Угри экан, угриларнинг зури экан, Биздек авом пешонасин шури экан… Менга таъна килиб киприк кокма, болам.\nОлам унга бепарво, сен хам бокма бепарво, Ушалмаган армонни кора босар, коракош. Такдир эрки банд этилмиш йулинда.\nБир кун мени улдиради мухаббат, Бир кун мени нафрат улдирар…. E-mail обязательно Адрес никогда не будет опубликован.\nМехр топдим бир инсондан кунглим чуккан кунлари, Дардларимни бахам курдим гох кундуз гох тунлари. Туппа-тузик элни эсдан огдирди, Орага фитна-ю, игво ёгдирди.\nАйирмагай умиддан хам 6анимлар, Менда бундан узга йукдир муддао… хххх Денгизга ташлайман Кузимни, Денгизга айтаман Сузимни Денгизга отаман узимни. Булмасин кон, поклигича кел, узинг багрингга ол, Билки, пок севгига доим покиза виждон киёс. Дуппини ерга куйиб бошим кашиб уйланаман, Тупплами минг бир хаёл ичра колиб суйланаман, Бемуроду-бегурурман,вахм ичра уламан… Дод десанг хам ушаман,войдод десанг хам ушаман.\nЭтикоди учун нохак хибсга олиниб,Узбекистон камокхоналарида, жаллодлар кулида курбон булган сафдош дустларим тагдиририни билиб ва ёд этиб айтганларим. Биттагина тилагим, Тушларимга кириб тур.\nПилиги-армону, шуъласи-фарёд, Тафти-согинч эрур, куюнди — кунгил. Газабман… Кетаман куйнимга тош солиб. Юзинг силар ёмгир эдим тиниб булдим Сенсизликка бахтсизликка куниб булдим Мехринг билан тирик эдим качонлардир Улим шартмас мен шундогам улиб булдим. Тиканли симларга кадалган нигох, Тиканли симларга уралган такдир… Уйлар — огир тугун.\nИшонинг бу жангга беролмассиз дов, Ва сизга ёрдамга келмагай биров. Билолмай хам коламан фаркин- Кайбири-у, кайбириси-бу… Мен Аллохдан сабр сурайман, Уор Аллохдан сурайман токат.\nВахм босган хаёл урар узин харён… Кел, эй такдир, сенга колди энг сунгги суз. Йук, хазар этмам гунохдин, юз угирмам хечкачон, Гар киши уз ёрининг ишкидин улса гунох.\nТовонин конларга ботириб хамон- Хайкаллар хауида Узбекистонда. Шунда куз унгимда булиб намоён Бор дардим бошимдан угириб олам- Менга такдир булиб тутди кулимдан. Огирдир багримни эзган дард тоши, Тогларнинг хам йукдир бунча бардоши, Куксим тулгор туйгуларнинг талоши… Армон булиб кетма энди,кел энди.\nДунёга тупуриб, фарзни билган фарз Мунис сингилларга жаннат муборак!\nАдлингдан насиб эт,дейман,ё Аллох, Ишкдан бошка борми бизда хеч гунох. Нафратдан нафаси бугилиб, Туркистон токати ток булиб, Шнърлар тулгониб ва тулиб — — Нажоти куролга айланди Ёзилиш-чун улар сафига Яхшиларни асранг ёмонлар!


“Freedom House” Ўзбекистонга нега сиёсий ҳуқуқлар бўйича 2 балл қўйди? – Fikrat.uz\n9:34 / 07.03.2020 16.08.2020 21616 0\nЎзбекистонда сўнгги уч йилда журналистлар раҳбарлардан қилган ишлари юзасидан ҳисоб сўрашни ўрганди. Бу ҳақида Самарқандда бўлиб ўтган II Марказий Осиё судьялар мулоқотида нутқ сўзлаган С.Мирзиёева маълум қилди.\nМиллий масс-медиани қўллаб-қувватлаш ва ривожлантириш фонди васийлик кенгаши раиси ўринбосари журналист қамалишидан қўрқмай, хато қилиш ҳуқуқига эга бўлиши кераклигини ҳам таъкидлади.\nМирзиёеванинг мазкур фикри мамлакатимизда сўз эркинлигини таъминлаш борасида бошланган ислоҳотларнинг давом этишига яна бир ишорадир. Инчунун, муайян масала юзасидан фикр билдириш, сайловларда иштирок этиш инсоннинг энг муҳим ҳуқуқидир. Шу маънода С.Мирзиёеванинг фикрлари нафақат журналистлар, балки Ўзбекистонда яшаётган ҳар бир фуқаронинг сиёсий ҳуқуқларига дахлдорлиги билан аҳамиятлидир.\nII Марказий Осиё судьялар мулоқотида бўлиб ўтган кунлар арафасида “Freedom House” жаҳон мамлакатларидаги эркинлик даражасига оид анъанавий йиллик ҳисоботини эълон қилди. Ҳисоботда Ўзбекистон яна эркинлик бўлмаган мамлакатлар қаторига киритган. Ўзбекистонга сиёсий ҳуқуқлар бўйича 40 баллдан 2, инсон эркинликлари бўйича эса 60 баллдан 8 балл берилган.\nИзоҳ қолдиринг “Freedom House” Ўзбекистонга нега сиёсий ҳуқуқлар бўйича 2 балл қўйди?\nГазеталар ҳақида 5 факт\n8 Март ҳақида 5 факт\n12:33 / 19.06.2020 14.08.2020 26304 0\n13:55 / 10.05.2021 10.05.2021 3066 0\n9:19 / 22.11.2020 24.11.2020 18114 0\nКўмир сотиб олишга мажбур халқнинг дардини ким тинглайди?\n8:10 / 24.11.2020 24.11.2020 14114 0\n15:14 / 23.08.2020 25.08.2020 34590 0\n14:10 / 22.09.2020 25.09.2020 32307 0\nЮлдуз Усмонова ҳақида 5 факт\n10:16 / 03.05.2020 03.09.2020 31749 0


"Мемориал" террорчиларни ҳимоя қилаётганликда "айбланди"\nРоссиянинг НТВ телеканали “Мемориал” Инсон ҳуқуқларини ҳимоя қилиш марказини исломий террорчи ва экстремист гуруҳларни ҳимоя қилаётганликда айблади. Россия федерал канали тайёрлаган кўрсатувда ташкилот фаоли Баҳром Ҳамроевга “Мусулмон биродарлар” ташкилоти аъзоси бўлган ўзбекистонликларни “ҳимоя қилаётганлик” айби қўйилди. Бунга жавобан, “Мемориал” маркази НТВ телеканали журналистларини “саводсиз ва ёлғончи”га чиқарди.\nНТВ телеканали ўтган ҳафта охирида "Мемориал" марказини нишонга олди.\n2014 йилнинг 10 октябрида эфирга узатилган “Чрезвичайное происшествие” дастурида Россия Адлия вазирлиги куни-кеча мамлакат Олий Судига мурожаат қилиб, “чет эл грантлари асосида террорчилик ва экстремизмда айбланаётган шахсларга кўмак бераётган ва “хориж агентлар” қаторига киритилган “Мемориал” маркази фаолиятини тўхтатиш” талаби билан чиққани иддао қилинди.\nНТВчилар “ташкилот ҳуқуқ ҳимоячилари очиқчасига радикал гуруҳ аъзолари ҳимояси билан шуғулланаётгани”ни исботловчи видеоёзувлар борлигини билдиради.\nБиринчи видеода ҳуқуқ ҳимояси марказида исми Рамиль Ярмагомедов экани айтилган ва қонга беланган йигитнинг махфий хизмат ходимлари томонидан калтаклангани тўғрисидаги гаплари “саҳналаштирилган кўрсатув” экани ва Рамиль ҳозирда Ислом давлати жангарилари қаторида тинч аҳолини ўлдираётгани айтилади.\nЯна бир видоёзувда Россия шимолидаги Мурманск шаҳрида Ўзбекистон халқаро қидирувга берган икки бухоролик диндор ҳибс этилаётгани акс этган. Бу шахслар бир вақтнинг ўзида ҳам “Мусулмон биродарлар” ташкилоти ғояларини тарғиб этганликда айбланаётгани ва ҳозирда тергов остида экани айтилади.\nНТВ телеканали журналистлари “Мемориал” фаоли Баҳром Ҳамроевни “экстремист юртдошларини ҳимоя қилишга хоҳиш билдирганликда” айблади ва бунинг эвазига катта пул олганини ҳам иддао қилди.\nҲуқуқ ҳимоячисининг: "Мен ўзбек золимларига қарши курашда ўз ҳамюртларимга кўмаклашишим керак", деган гапига жавобан журналист аёл: "Яъни, сиз террорчиларга бепул ёрдам кўрсатмоқчи эдингиз?" дея савол беради.\nТелекўрсатув охирида “Ҳамроев ва унинг саноқсиз ҳамкасблари” айнан экстремист ва террорчиларга кўмаклашгани учун “Мемориал”нинг Россияда ўз фаолиятини давом эттириш-эттирмаслигини Олий Суд кўриб чиқиши” маълум қилинади.\n“Мемориал” маркази: НТВ ёлғони тўғрисида...\nБир кун ўтмасдан “Мемориал” Инсон ҳуқуқларини ҳимоя қилиш маркази расмий сайтида “НТВ ёлғони ва Адлия вазирлиги даъволари тўғрисида...” баёноти эълон қилинди.\n“Бузуқ ниятли ёлғон репортажда гўё “Мемориал” Инсон ҳуқуқларини ҳимоя қилиш маркази экстремист ва террорчиларга кўмаклашганлик устида ушлангани тасвирланган. Уларнинг саводсиз ёлғони гўё Адлия вазирлиги “Мемориал” марказини йўқ қилишга қаратилган даъво билан чиққанидадир. Аслида, Адлия вазирлиги Россия Олий судига “Мемориал” Инсон ҳуқуқларини ҳимоя қилиш марказини эмас, балки бошқа ташкилот – Россия тарихий-маърифий, ҳомийлик ва ҳуқуқ ҳимояси жамияти бўлган “Мемориал”ни тугатиш аризаси билан мурожаат қилган”, дейилади ташкилот расмий баёнотида.\n“Мемориал” маркази “Мемориал” жамиятининг тугатилиши ҳам мамлакат Конституциясига зид эканига ва бу тузилмани тугатиш учун бирор қонуний асос йўқлигига жамоатчилик эътиборини қаратди.\n24 сентябр куни Россия Адлия вазирлиги Олий судга мурожаат қилиб, “Мемориал” жамиятини тугатиш даъвоси билан чиқди ва Суд бу масалада 13 октябрь куни маҳкама ўтказишини маълум қилди.\nРоссия президентининг Инсон ҳақлари бўйича кенгаши раҳбари Михаил Федотов “Мемориал” ёпилишига “асос кўрмаётгани”ни билдирган бўлса, 87 ёшли россиялик таниқли ҳуқуқ фаоли, Москва Хельсинки гуруҳи раҳбари Людмила Алексеева: "“Мемориал” ёпилиши Россия учун халқаро миқёсдаги шармандалик бўлади”, деди.\nРоссия, Германия, Италия, Беларусь, Қозоғистон, Франция, Украина ва бошқа мамлакатларда фаолият юритаётган “Мемориал” жамияти таркибига кирувчи 62 ташкилот Сталин даврида қатағон қилинганларни оқлаш, тадқиқотчилик, ҳуқуқ ҳимояси ва маданий-маърифий ишлар билан шуғулланиб келади.\nБаҳром Ҳамроев: НТВга интервью берган эмасман\nАйни пайтда кўрсатув қаҳрамонларидан бири – “Мемориал” маркази аъзоси, “Ёрдам” Инсон ҳуқуқларини ҳимоя қилиш ташкилоти раҳбари Баҳром Ҳамроев НТВ телеканалига ҳеч қандай интервью бермагани, балки унга провокацион саволлар билан мурожаат қилган журналистлар ўзини “Доверие-Москва” телеканали ходимлари деб таништирганини Озодликка гапириб берди.\n(Суҳбат давомида алоқа номаълум сабабларга кўра бир неча маротаба узилганини кузатишингиз мумкин)\n- Бу замон ноҳақни ҳақ, ҳақни ноҳақ дейдиган замон бўлди. Биринчидан, НТВ мендан интервью ҳам олгани йўқ: “Доверие” деган телеканал келиб мигрантлар масаласида гапириб беринг, деб иғвогарона саволлар беришди. “Сиз нима учун Мурманскка яширинча бориб келдингиз?”, “Ўзбекистон фуқаролари “Мусулмон биродарлар” ташкилотига аъзолигини билиб, ёрдам беряпсиз”, деди. Мен уларга “Мен уларнинг беайб эканига кўпроқ ишонаман. Албатта, мен уларни ҳимоя қиламан”, деган гапларни гапирдим, - дейди ҳуқуқ фаоли.\nШунингдек, Баҳром Ҳамроев кўрсатувда намойиш қилинган ва Мурманск мусулмонлар жамоаси вакили Гасан Магомедович деган шахсдан ҳеч қандай пул олмаганини айтди.\nОзодлик билан суҳбатда Гасан Магомедович ҳуқуқ ҳимоячиси сўзларини тасдиқлаб, журналистлар унинг бошқа масалада гапирилган гапларини “контекстдан юлиб олиб”, монтаж қилганини маълум қилди.\nМурмансклик Гасан Магомедович билан суҳбат\n- Мен бу репортажни кўрдим: ҳамма нарсани бошдан оёқ ағдариб қўйишибди! Аслида биз ёрдам кўрсатиш ниятида қилган эдик. Репортаж бир соатдан ортиқ давом этди, бир ой олдин олинган эди. У қамалган йигитлар менинг корхонамда ишлашарди. Уларга ёрдам тарзида пул йиғилаётганини гапирдим. У ерда Баҳром Ҳамроевнинг пул олгани-олмагани тўғрисида мутлақо гап-сўз бўлмаган эди! Шунчаки бу пул уларнинг ҳимоясига жамоамиз томонидан йиғилди, - дейди журналистлар унинг сўзларидан тескари маъно чиқарганидан афсусланган мурмансклик мусулмонлар жамоаси вакили Гасан.\nОзодлик мухбири мазкур репортажни тайёрлаган “Доверие” ва НТВ телеканали журналистларидан бу хусусда бирор изоҳ ололмади.\n“Мемориал” босим остида\nҲуқуқ фаоли Баҳром Ҳамроев эса НТВ телеканали тайёрлаган кўрсатув “юқоридан берилган буюртма” эканига ишонишини айтиб, “Мемориал” маркази Кремль сиёсатини "қўллаб-қувватламаётган ташкилотлардан бири сифатида йўқотилиши мумкинлиги"ни ҳам эҳтимолдан ҳоли қилмади.\n- Менга ҳеч ким пул ўтказгани ҳам йўқ – берса яхши бўларди. Хуллас, бу “Мемориал”нинг шаънига доғ тушириш, ёмон отлиққа чиқариш мақсадда қилинмоқда. Инсон ҳуқуқлари масаласи Россияда анча оғирлашиб бормоқда. Украина воқеалари, умуман Россия ичкарисида бўлаётган воқеаларда “Мемориал” фаол иш олиб бораяпти ва бу унинг шу фаолиятига тўсиқ яратиш методидир, - дея муносабат билдирди Баҳром Ҳамроев.


ИнтерФУТБОЛ :: Эътибор марказида - Малком\nЭътибор марказида - Малком\n«Бордо»нинг бугунги аҳволи ҳавас қиларли даражада эмас. Клуб турнир жадвалида тобора қуйига «шўнғимоқда», бош мураббий Жослен Гурвеннек эса истеъфога чиқди.\nМазкур ҳолатда фақатгина бразилиялик иқтидорли вингер Малкомнинг борлиги бироз таскин бериши мумкин. Айнан ушбу футболчи жирондинликларга катта даромад келтирса, ажабмас.\n«Коринтианс» футбол секциясига 11 ёшида келган Малком узоқ вақт мобайнида позиция танлашда иккиланди. Тенгдошлари орасида бўйи паст, бесўнақай бўлгани учун майдон марказида ўйинини тополмади, ҳужумда эса тезкор қарор чиқаришда қийналди.\nВақт ўтгани сайин мураббий йигитчани қанотларга қўйди. Гарчи Малком шиддатли тезликка эга бўлмасада, бўшлиқларни қадрлаб, улардан имкон қадар унумли фойдаланишни ўрганди.\nТез орада ўсишга эришди: яккама-якка ҳолатда ҳимоячиларни алдаб ўтиб, ҳужумни ўзи якунлар ёки мудофаа вакилларини жалб этиб, шерикларига очиқ ҳудудлар ярата бошлади.\nМалком 16 ёшга тўлганда асосий жамоа машғулотларида иштирок эта бошлади. 2014 йили у иккинчи таркиб билан Сан-Паулу кубогида қатнашиб, 6та гол урди. Аммо финалда «тимаолар» «Сантос»га имкониятни бой беришди (1:2).\nМано Менезес кўп ўтмай Малкомни миллий чемпионат доирасидаги «Фламенго»га қарши баҳсда майдонга туширди. Ўспириндан чап қанот вингери сифатида фойдаланишни кўзда тутиб, асосий вазифаси Вагнер Лав ҳамда Жадсонни узатмалар билан таъминлаш эди.\nБошқа томондан, унинг позициясида Бундеслигадаги иштироки орқали тажриба тўплаган Ренато Аугусто ҳам ўйнарди. Менезес вазиятдан чиқиш йўлини топди - Малкомни чап қанотга, «Байер»нинг собиқ футболчисини эса ўнгга қўйди. Мавсум якунида «Коринтианс» Бразилия чемпионатида ғолиб чиқди. Албатта, ўша пайтда жамоани Тите бошқараётганди.\n«Бордо» бразилиялик вингерни ўз сафига қўшиб оларкан, нафақат «тимао»нинг ўйини, балки халқаро мусобақаларни ҳам инобатга олди. 2015 йили Малком ёшлар ўртасидаги Жанубий Америка чемпионатида Бразилия термаси сафида барқарор ўйин кўрсатди.\n«Селесао» ярим финалгача чиқди. Кўп ўтмай ёшлар ўртасидаги ЖЧда бразилияликлар «заявка»сида Кеннедининг ўрнини айнан Малком эгаллади. Янги Зеландияда ўтган мусобақада қаҳрамонимиз энг яхшилардан бири бўлди, унинг жамоаси эса финалгача етиб бориб, сербларга имкониятни бой берди (1:2).\nВилли Саньоль нафақат бразилиялик футболчининг иқтидорини пайқади, балки унинг Ваҳби Ҳазрига ўринбосар бўлиши шартлигини таъкидлади.\nМураббий ёрдамчилари Пол Маркиони ҳамда Тьерри Боналар ҳамроҳлигида «Бордо» президенти Жан-Луи Триога учраб, уни Дортмунднинг «Боруссия»си илгарилаб кетмасидан аввал бразилиялик футболчи билан шартнома тузишга кўндирди.\nЖирондинликлар Малком учун 5 млн. евро (50 фоизи ўйинчи акциялари, қолгани агент ва «Коринтианс» учун) тўлашди. Бироқ истеъдодларни кашф этишни қойиллатадиган клуб ҳамон барқарор жамоа тузишни ўрганолмаяпти.\nСаньоль ёш ва тажрибали ўйинчилар ўртасидаги мувозанатни топишга интилди, баъзан кераксиз пайтда таваккалга тенг ротацияларга қўл урди. 2016 йили ушбу мураббий истеъфога чиқарилди, «Бордо» Лига 1да 14-ўринга тушиб кетди.\nБунга қадар «Бавария»нинг собиқ ҳужумчиси асосий ишни бажариб бўлганди - Малкомнинг ҳужумдаги исталган позицияда ўйнаши мумкинлигини кўрсатди.\nБу устунликдан унумли фойдаланган Гурвеннек ҳам худди Вилли Саньоль сингари «Бордо»да икки йил ишлади, холос. Эътиборлиси, Жослен бразилиялик вингер ёрдамида ҳужумкор учлик яратди - Камано-Лаборд-Малком.\nУшбу футболчиларнинг ҳаммаси 23 ёшга тўлмаган, аммо улар биргаликда жирондинликларни ўтган мавсум якунига кўра, еврокубокларга олиб чиқишганди.\nБугунги кунга келиб Малком «Бордо» сафида 81та ўйин ўтказиб, 18та гол ва 14та самарали узатма муаллифига айланди. Одатда, рақиб ҳимоячилари унга тез-тез қўполлик ишлатишади.\nМалком ўзининг ўйин услуби билан Мадриднинг «Реал»ида тўп сурган ёш Робиньони эслатади: техникаси юқори, корпус ёрдамида тўпни тўса оладиган, узоқдан зарбалар йўллашни қойиллатадиган иқтидор соҳиби.\nФранция матбуоти эса уни Арьен Роббенга қиёслайди. Малкомнинг ягона камчилиги сифатида мудофаа чизиғидаги юмушларга нўноқлигини кўрсатиш мумкин. Кўпинча ортга қайтишга улгурмайди.\nБразилиялик вингер эндигина 20 ёшга тўлди, аммо ҳозирданоқ унга жаҳоннинг энг кучли клублари «ов» бошлашди. Ўтган йилнинг сентябрида «Бордо» «Коринтианс»дан футболчининг трансфер ҳуқуқини тўлиқ сотиб олиб, амалдаги келишувни 2021 йилга қадар узайтирди.\nБу эса мабодо жирондинликлар Малкомни сотишни хоҳлашса, харидордан йирик сумма талаб қилишларини англатади. Хусусан, «МЮ» унинг учун 45 млн. евро тўламоқчилигини билдирганди, бироқ кейинчалик Жозе Моуриньо Алексис Санчесни олиб келишни маъқул кўрди.\nШунингдек, кузатувчилар рўйхатида «Арсенал» ҳам бор. Ҳаттоки, лондонликлар вакиллари Малкомнинг агентлари билан учрашиб, келишишга ҳам улгуришгани ҳақида хабарлар тарқалганди.\nThe Independent нашри берган маълумотда эса бразилиялик вингер «Ливерпуль» қизиқишлари доирасида экани қайд этилганди. Қаҳрамонимизнинг ўзи музокараларга вақти йўқлигини билдирди.\nТрансфер ишларини агентлари ва ота-онасига ишониб топширган, ўзининг фикру хаёли эса фақат футбол билан банд.


ЎзА - Замонавий Тошкент янги қиёфада бўй кўрсатмоқда\nЗамонавий Тошкент янги қиёфада бўй кўрсатмоқда\nЎзбекистон Республикаси Президенти Шавкат Мирзиёев 9 октябрь куни Тошкент шаҳрида амалга оширилаётган бунёдкорлик ишлари ва йирик лойиҳалар билан танишди.\nДавлатимиз раҳбари Олмазор туманида барпо этилаётган “Olmazor business city” ишбилармонлик маркази қурилиш майдонига ташриф буюрди.\nТуркиянинг “Меsа mesken” компанияси томонидан бунёд этилаётган замонавий ишбилармонлик марказининг умумий қиймати 135 миллион долларни ташкил этади. Қурилиш ишлари жорий йил февраль ойида бошланган бўлиб, бунинг учун 23,5 гектар ер ажратилган.\nЛойиҳа 6 та лотга бўлинган бўлиб, биринчи ва иккинчи лотлар савдо ва кўнгилочар масканларни қамраб олган. Уч, тўрт ва бешинчи лотларда 9, 12, 13, 18 ва 30 қаватли турар жойлар қад ростлайди. Олтинчи лотда 300 ўринли мактабгача таълим муассасаси ҳамда 500 ўринли мактаб қурилиши кўзда тутилган.\nЯнги Олмазор кўчаси ва Кичик халқа йўли ўртасидаги ҳудудда қурилаётган ушбу мавзеда 2 минг 100 та хонадонли 28 та кўп қаватли уй бунёд этилади. Ушбу турар жойларнинг биринчи қаватида 70 та савдо дўкони жойлашади. Айни пайтда ишбилармонлик марказида қурилиш ишлари жадал олиб борилмоқда.\nДавлатимиз раҳбари бунёдкорлик ишлари билан танишар экан, коммуникация тармоқлари, йўл инфратузилмаси, яшил ландшафтларнинг жойлашувига эътибор қаратди. Ҳудуднинг 4 гектар қисмида қурилиш ишлари амалга оширилса, 16 гектар майдон кўкаламзорлаштирилади. Қичқириқ канали бўйидаги қарийб 3,5 гектар ҳудудда кўнгилочар масканлар барпо этилади.\nПрезидентимиз хонадонлардаги шароитларни кириб кўрди. Кенг, баҳаво квартираларда барча қулайликлар муҳайё этилган. Меҳмонхона, ошхона, катталар ва болалар ётоқхоналарининг жойлашуви, замонавий дизайни эътиборни тортади. Турар жой мажмуасининг афзалликларидан яна бири – хонадонлар яшаш учун тайёр ҳолда сотилади.\nУйларнинг ташқи қисмида базальт иситиш қопламасидан фойдаланилмоқда, ҳар бир хонадонга алоҳида иситиш тизими ўрнатилади. Ишбилармонлик марказини 2021 йил охирида тўлиқ фойдаланишга топшириш режалаштирилган.\n– Уйлар сонини кўпайтириш, энергияни тежаш орқали турар жойлар нархини арзонлаштириш керак. Бунинг учун қурилиш материаллари, базальт толаси ишлаб чиқариш корхоналарини кўпайтириб, ҳар бир ҳудудга етказиб бериш зарур, – деди Шавкат Мирзиёев.\nБунёдкорлик ишларининг бориши, ўзига хос жиҳатлари ҳақида маълумот берилди. Қурилишда маҳаллий материаллардан фойдаланилаётгани, уйлар ҳам тўлиқ юртимизда ишлаб чиқарилган маиший техника ва мебеллар билан жиҳозланиши таъкидланди.\n– Қуриш бу биринчи қадам. Асосийси – малакали эксплуатация. Уйларга, одамларга сифатли хизмат кўрсатиш, муҳандислик ускуналаридан самарали фойдаланиш зарур, – деди давлатимиз раҳбари қурувчи ва мутасаддилар билан суҳбатда.\nШу ерда Олмазор тумани фаоллари билан мулоқот бўлди. Аҳоли фаровонлигини ошириш, бандлигини таъминлаш, ёшлар тарбиясига эътибор қаратиш, жиноятчиликнинг олдини олиш, юртимизда рўй бераётган, ўзгаришларни тарғиб қилиш ҳақида сўз юритилди.\nҲар бир ҳудуд шароитига қараб чекка туманларда ҳам сифатли, арзон ва хавфсиз уйлар барпо этиш, қурилиш материаллари ишлаб чиқаришни янада кўпайтириш бўйича мутасаддиларга зарур топшириқлар берилди.\nПрезидентимиз ўтган йили 29 июнь куни Олмазор тумани аҳолиси билан мулоқот чоғида Тошкент чинни заводини қайта тиклаш зарурлигини таъкидлаган эди. Ўтган қисқа вақтда ушбу ташаббус амалга ошди, замонавий чинни заводи барпо этилди.\nДавлатимиз раҳбари мазкур корхонани бориб кўрди.\nБир пайтлар Ўзбекистон чиннисининг довруғи бутун жаҳонга танилган. 1952 йилда қурилган Тошкент чинни заводида ишлаб чиқарилган маҳсулотлар халқаро кўргазмаларда совринли ўринларга сазовор бўлган, кўплаб мамлакатларга экспорт қилинган. Масалан, Ўзбекистон халқ рассоми Ёқуб Қорибоевнинг «Оқ олтин» – халқ тилида пахта гулли чинни номи билан машҳур тўплами Лейпциг шаҳрида, рассом Анвар Нўъмоновнинг “Тонг” тўплами Загреб шаҳрида бўлиб ўтган халқаро кўргазмаларда олтин медаль билан тақдирланган.\nМустақиллик йилларида Тошкент чинни заводи ғоят ачинарли аҳволга келиб қолганди. Заводга 98 фоиз хомашё четдан келтирилган. Бу таннархга таъсир этган. Ишлаб чиқариш замон талаблари асосида ташкил этилмагани, бозор ўрганилмагани, асосийси, маҳсулот таннархи қимматлиги боис корхона 2005 йилга келиб фаолиятини бутунлай тўхтатди.\nНафис керамика маҳсулотлари саноат тармоғида ўйламасдан амалга оширилган хусусийлаштиришдан сўнг юзага келган оғир аҳвол боис мамлакатимизга чинни буюмлар асосан четдан келтирилаётган эди.\nУшбу турдаги маҳсулотларга бўлган талабни қондириш ва маҳаллий чинни саноатини яна тиклаш мақсадида бундан бир неча йил аввал Термиз туманида “Сурхон Термиз чинни” МЧЖ ташкил этилди. Бу ерда бугунги кунда элликка яқин турдаги чинни буюмлар ишлаб чиқарилиб, маҳсулотнинг бир қисми қўшни Афғонистон ва Тожикистонга экспорт қилинмоқда. Хомашё Сурхондарё вилоятидаги Жерданак каолин конидан олинади. У хориждаги каолин хомашёси билан бемалол рақобатлаша олади.\nТошкент чинни заводи бу борадаги изланишларнинг навбатдагиси бўлди. Аҳамиятлиси, илгариги заводдан фарқли равишда янги корхона 100 фоиз маҳаллий хомашё асосида ишлайди. Хусусан, гил тупроқли сланец Жерданак конидан, кварц қуми ва дала шпати Самарқанд вилоятидаги Ингичка конидан, доломит Қашқадарё вилоятнинг Деҳқонобод ва Ғузор туманларидаги конлардан келтирилади. Бу маҳсулот таннархи анча арзон бўлади, деганидир.\nПрезидентимиз топшириғига мувофиқ, завод фаолиятини қайта тиклаш мақсадида “Aлоқабанк” томонидан умумий қиймати 87 миллиард сўмлик лойиҳа амалга оширилди. Фойдаланилмаётган объект реконструкция қилиниб ҳамда қўшимча бинолар қурилиб, Хитойнинг “Huanggang Huauao Zhongbo Klin Technology Co. Ltd.” компанияси ускуналари ўрнатилди. 300 иш ўрни яратилди.\nШу кунларда ишга тушириладиган корхонада ошхона идишлари, сувенирлар, биноларнинг ички безакларини тайёрлаш йўлга қўйилади. Завод уч ярим йилда ўзини оқлайди. Маҳсулот импорт ўрнини тўлдириб, Россия, Украина, Грузия, Озарбайжон ва Марказий Осиё давлатларига экспорт қилинади.\nДавлатимиз раҳбари янги корхона цехларини кўздан кечириб, маҳсулот тайёрлаш жараёни билан танишди.\n– Бу завод Ўзбекистоннинг фахри, – деди Шавкат Мирзиёев. – Илгари мамлакатимизга меҳмон келса ёки юртдошларимиз чет элга борса, шу завод тўпламларидан совға қилинарди. Энди ушбу янги корхона ундан ҳам чиройли, сифатли ва қадрли маҳсулотлар тайёрлаши керак.\n– Мамлакатимизда шунча уйлар қуриляпти, одамларнинг ҳаёт сифати ўзгаряпти, – деди Президент. – Янги уйга кўчган ҳар бир оила албатта чинни буюмлар сотиб олади. Юбилейлар, фестивалларга бағишланган, совға учун тўпламлар ҳам чиқариш мумкин. Бунинг учун дизайн устида ишлаш, бозор талабини ўрганиб, олимлар ва технологлар билан ҳамкорликда замонавий маҳсулотлар тайёрлаш, янги брендлар яратиш керак. Масалан, миллий нақшларимиз, сўзаналаримиз бу борада катта манба бўла олади.\nДавлатимиз раҳбари корхона ҳузурида ташкил этилган чинни буюмлар музейини кўздан кечирди. Заводда ишлаган меҳнат фахрийлари билан суҳбатлашди.\nПрезидент Шавкат Мирзиёев, шунингдек, "Tashkent Сity" халқаро ишбилармонлик марказининг қуриб битказилган илк объектлари – Конгресс холл ва «Hilton» меҳмонхонасини бориб кўрди.\n"Tashkent City" бизнес марказлар, меҳмонхоналар, офислар, кўп қаватли уйлар, ресторанлар ва бошқа объектларни ўз ичига олган замонавий шаҳарча бўлади.\nПрезидентимиз жорий йил 14 март куни "Tashkent City"да амалга оширилаётган қурилиш ишлари билан танишган ва Конгресс холлнинг асосий зали, ҳар бир хонасини кўздан кечириб, уларнинг қандай безатилиши, жиҳозланиши, меҳмонлар учун қулай шароит яратилиши, халқаро саммитлар чоғида кўплаб делегациялар қатнашишини инобатга олиб, юқори мартабали меҳмонлар ва иштирокчиларнинг ҳаракатланиши, икки ва кўп томонлама учрашувлар ўтказиши, дам олиши учун кенг имкониятлар яратиш бўйича кўрсатмалар берган эди.\nУшбу кўрсатмалар асосида "Tashkent City" ҳудудидаги қурилиш ишлари 7 лотга бўлинган ҳолда амалга оширилмоқда. Конгресс холл ва «Hilton» меҳмонхонаси бешинчи лотда барпо этилган.\nКонгресс холл биноси давлатлараро музокаралар ва учрашувлар ўтказишга мўлжалланган. Бинонинг умумий майдони 43 минг квадрат метр. Биринчи қаватда 3,5 минг нафар иштирокчига мўлжалланган катта конференциялар зали, хорижий давлатлар раҳбарлари алоҳида ишлаши учун хоналар, музокаралар учун заллар, ресторан, кичик концерт зали, учрашувлар ва дам олиш хоналари мавжуд. Иккинчи қаватда қўшимча мажлислар хоналари жойлашган. Биринчи қават замонавий дизайнда, иккинчи қават эса классик услубда қурилган. Йўлаклар юртимиз рассомларининг энг сара асарлари билан безатилган. Яна бир эътиборли томони йўлакларда Тошкентнинг 12 қадимий дарвозаси калити ўзига хос дизайнда қўйилган.\nБеш юлдузли «Hilton» меҳмонхонасининг умумий майдони 51 минг квадрат метр. 21 қаватли ушбу иншотнинг баландлиги 85,5 метр. 258 та номер мавжуд. Пардозлаш ва жиҳозлашда замонавий дизайн ва ёрқин ранглар кенг қўлланилгани кишига хуш ёқади. Барча замонавий меҳмонхоналарда бўлгани каби бу ерда ҳам бир нечта ресторан, бассейн, спорт зал, спа ва бошқа салонлар бор. Хизматлар тури кўп, сифати юқори даражада.\n"Tashkent City"да қурилиш ишлари давом этмоқда. Бу ерда 8, 9, 20, 21, 26, 28, 30, 33, 51 қаватли турар жойлар, меҳмонхона бинолари, савдо ва хизмат кўрсатиш мажмуалари, минглаб машиналар учун мўлжалланган ер ости автомобиль турар жойлари, болалар боғчаси ва соғломлаштириш маркази барпо этилади.\nНафақат Ўзбекистонда, балки, Марказий Осиёда янги, замонавий қурилиш технологиялари асосида барпо этилаётган "Tashkent City" кўркамлиги ва муҳташамлиги билан дунёнинг энг гўзал шаҳарлари билан бўйлаша олади.\nУмар АСРОРОВ, Матназар ЭЛМУРОДОВ, Алоуддин ҒАФФОРОВ, ЎзА


Канада экспертлари Қозоғистоннинг Марказий Осиёдаги хавфсизликни таъминлашдаги ҳиссасини юқори баҳолади\n11 Июнь 2021 10:38\nNUR-SULTAN. Kazinform – Канадада Қозоғистон мустақиллигининг 30 йиллигига бағишланган бир қатор тадбирлар доирасида онлайн-конференция бўлиб ўтди, деб хабар берди Kazinform Қозоғистон Ташқи ишлар вазирлиги матбуот хизматига таяниб.\nУчрашувда Қозоғистоннинг мустақиллик йилларида минтақавий ва халқаро хавфсизлик соҳасидаги ташаббуслари ва ютуқлари муҳокама қилинди.\nКонференцияни очар экан, Қозоғистон элчиси Оқилбек Камалдинов мамлакат ядро қуролсизланиш, оммавий қирғин қуролларини тарқатмаслик ва қўшинларимизнинг БМТ тинчликпарварлик операцияларида иштирок этиши соҳасида етакчи сифатида тан олинганлигини таъкидлади.\nХалқаро ҳамжамият Қозоғистоннинг дунёда тўртинчи ўринда турган ядро арсеналидан воз кечиши ва Семипалатинск ядро полигонини ёпиш тўғрисидаги қарорини ҳамда бир қатор тинчлик музокараларида воситачилик қилиш ташаббусини юқори баҳолади.\nЭлчи А.Камалдинов Қозоғистон CICA ташаббускори бўлганини таъкидлади. Қозоғистон Суриядаги можарони ҳал қилиш бўйича тинчлик музокаралари учун «Астана жараёни»ни таклиф қилди. Мамлакатимиз 2013 йилда Эроннинг ядро дастури бўйича Алматидаги келишувда ҳамда Эрон ва «5+1» гуруҳи ўртасидаги музокараларнинг икки босқичида муҳим рол ўйнади.\nДипломат Биринчи Президент Нурсултон Назарбоевнинг ташаббуси билан ядро хавфсизлиги ва ядросиз дунё учун глобал етакчилар альянси ташкил этилганлигини, унинг мақсади ядро уруши хавфидан холи келажакни тарғиб қилиш эканлигини таъкидлади.\nКанаданинг Қозоғистондаги собиқ элчиси Маргарет Скок мустақиллик йилларида Қозоғистон кенг кўламли сиёсий ва ижтимоий-иқтисодий ислоҳотларни амалга оширганлигини ва Марказий Осиёнинг иқтисодий ва озиқ-овқат хавфсизлигига катта ҳисса қўшганлигини таъкидлади.\nКанаданинг Жаҳон алоқалари институти тадқиқотчиси Эндрю Расиулис Қозоғистоннинг 30 йиллик мустақиллик даврида эришган сиёсий ва ижтимоий-иқтисодий ютуқларини ва музокаралар ва воситачилик хизматларини кўрсатиш орқали минтақавий можароларни ҳал этишга қўшган улкан ҳиссасини юқори баҳолади. У халқаро кун тартибидаги масалалар бўйича Нур-Султан ва Оттава позицияларининг ўхшашлигини ва тинчликпарварлик ва воситачилик соҳасида ҳамкорлик имкониятларини таъкидлади.\nТадбир Қозоғистоннинг Канададаги элчихонаси томонидан Карлтон университетининг Европа, Россия ва Евроосиё тадқиқотлари институти (EURUS) ва Торонто Университетининг Европа, Россия ва Евроосиё тадқиқотлари маркази (CERES) билан ҳамкорликда ташкил этилди.\nКалит сўзлар: Халқаро алоқалар, Дипломатия, Хориж, ҚР Ташқи ишлар вазирлиги,\nЧто даст повышение минимальной зарплаты, объяснили в Правительстве\nКак в Казахстане реализуется Концепция семейной и гендерной политики\nРазжигание межнациональной розни в соцсетях: как с этим борются в Казахстане\nПолитику единства нации обсудили эксперты Казахстана и зарубежья\nДети отравились в бассейне в Алматы: возбуждено уголовное дело\nКнижный фестиваль «KITAP FEST 2021» пройдет в Алматы\nҚозоғистон Президенти Қасим-Жомарт Тоқаев амалий ташриф билан Манғистау вилоятига борди\nҚозоғистонда 2022 йилда энг кам пенсия қанча бўлади\nҚозоғистонликлар қайси давлатларга парвоз қила оладилар\nНур-Султанда Қозоғистон машинасозларининг IХ форуми бошланди\nҚозоғистон ўтган олти ойда чет элга 5 мингта автомобил экспорт қилган